ส่วนที่ 2

การจัดการและการกำกับดูแลกิจการ

7. ข้อมูลหลักทรัพย์และผู้ถือหุ้น 

7.1 ทุนจดทะเบียนและทุนชำระแล้ว

  ณ วันที่ 31 ธันวาคม 2558 บริษัทมีทุนจะทะเบียน จำนวน 150,000,000 บาท
  และทุนชำระแล้ว จำนวน 149,909,264 บาท แบ่งเป็นหุ้นสามัญ จำนวน 149,909,264 หุ้น
  มูลค่าที่ตราไว้หุ้นละ 1 บาท

2.  โครงสร้างการถือหุ้น

รายชื่อผู้ถือหุ้นรายใหญ่ 10 อันดับแรก ของบริษัท ณ ปิดสมุดทะเบียนผู้ถือหุ้นล่าสุด เมื่อวันที่ 24
เมษายน 2558 มีดังนี้

  -------- ----------------------------------- ------------ --------------
  ลำดับที่    รายชื่อ                               จำนวนหุ้น      สัดส่วนการถือหุ้น

  1        นายอภิรักษ์ วานิช และคู่สมรส              18,576,984   12.39%

           รวม                                 18,576,984   12.39%

  2        บริษัทเจียรวานิช จำกัด                   12,612,000   8.41%

                                               12,612,000   8.41%

  3        นางเตือนจิตต์ กิตติวุฒ                    9,994,140    6.67%

           นางสาวนิญาดา กิตติวุฒ                   3,300        0.00%

           รวม                                 9,997,440    6.67%

  4        นางพจนา มาโนช และคู่สมรส              4,377,408    2.92%

           นายสิริพจน์ มาโนช                      1,542,396    1.03%

           นายคุณพัฒน์ มาโนช                      1,542,384    1.03%

           นายสิทธิพจน์ มาโนช                     1,554,484    1.04%

           รวม                                 9,019,672    6.02%

  5        นายพงษ์ศักดิ์ วิทยากร                    7,066,260    4.71%

           รวม                                 7,066,260    4.71%

  6        นางสาวรจนา วานิช                     6,026,940    4.02%

                                               6,026,940    4.02%

  7        นางสาวอรนุช วานิช                     5,801,016    3.87%

                                               5,801,016    3.87%

  8        USB AG SINGAPORE BRANCH             5,379,996    3.59%

           รวม                                 5,379,996    3.59%

  9        นางสาวอังคณา วานิช                    5,325,984    3.55%

                                               5,325,984    3.55%

  10       นายนรุตม์ จิตฤดีอำไพ                    4,826,928    3.22%

           รวม                                 4,826,928    3.22%
  -------- ----------------------------------- ------------ --------------

7.3 นโยบายการจ่ายเงินปันผล

  หากไม่มีเหตุจำเป็นอันใด คณะกรรมการบริษัทฯ
  มีนโยบายที่จะเสนอให้ที่ประชุมผู้ถือหุ้นจ่ายเงินปันผลของบริษัทฯ
  ให้แก่ผู้ถือหุ้นเป็นจำนวนไม่น้อยกว่าร้อยละ 50 ของกำไรสุทธิหลังจากชำระภาษีแล้ว

ทั้งนี้ ประวัติการจ่ายเงินปันผล จากการดำเนินงานของบริษัทในช่วง 5 ปีที่ผ่านมา สรุปได้ดังนี้

  --------------------------------------- ---------- ---------- ---------- ---------- ----------
  การจ่ายเงินปันผลสำหรับผลการดำเนินงานประจำปี   2557       2556       2555       2554       2553

  อัตรากำไรสุทธิต่อหุ้นของบริษัท (งบการเงินรวม)    1.21       1.27       1.15       8.14       6.78

  อัตราเงินปันผลต่อหุ้น (บาท/หุ้น)                0.65       0.64       0.80       3.50       2.50

  อัตราการจ่ายเงินปันผลต่อหุ้น/กำไรสุทธิต่อหุ้น       53.63%     50.00%     58.02%     43.00%     36.89%

  วันที่จ่ายเงินปันผล                           18/05/58   08/05/57   29/05/56   08/05/55   06/05/54
  --------------------------------------- ---------- ---------- ---------- ---------- ----------

หมายเหตุ :

1.  เมื่อวันที่ 8 พฤษภาคม 2555 บริษัทฯ
    ได้จดทะเบียนเปลี่ยนแปลงมูลค่าหุ้นที่ตราไว้จากเดิมหุ้นละ 10 บาท เป็น 1 บาท
    ตามมติที่ประชุมสามัญผู้ถือหุ้น ประจำปี 2555 ครั้งที่ 34 เมื่อวันที่ 18 เมษายน 2555

2.  การจ่ายเงินปันผลสำหรับผลการดำเนินงาน ปี 2555
    จ่ายเงินปันผลในรูปของหุ้นปันผลและเงินสด ในอัตราหุ้นละ 0.80 บาท โดยแบ่งเงินปันผลเป็น
    ดังนี้

  2.1 จ่ายเป็นเงินสดในอัตรา 0.60 บาทต่อหุ้น

  2.2 จ่ายเป็นหุ้นสามัญของบริษัทจำนวนไม่เกิน 25,000,000 หุ้น มูลค่าที่ตราไว้หุ้นละ 1 บาท
  ให้แก่ผู้ถือหุ้นในอัตรา 5 หุ้นเดิมต่อ 1 หุ้นปันผล รวมมูลค่าทั้งสิ้นไม่เกิน 25,000,000 บาท
  หรือคิดเป็นอัตราการจ่ายเงินปันผลที่ 0.20 บาทต่อหุ้น
  ทั้งนี้ในกรณีที่ผู้ถือหุ้นรายใดมีเศษของหุ้นเดิมหลังจากการจัดสรรหุ้นปันผลแล้ว
  ให้จ่ายปันผลเป็นเงินสดแทนการจ่ายเป็นหุ้นปันผลในอัตราหุ้นละ 0.20 บาท

8. โครงสร้างการจัดการ

8.1 โครงสร้างการบริหารจัดการบริษัท ณ วันที่ 31 ธันวาคม 2558

8.2 คณะกรรมการบริษัท

ณ วันที่ 31 ธันวาคม 2558 รายชื่อคณะกรรมการบริษัทฯ มีรายนามดังนี้

+------------------+-----------------+--------+-------+-------+------+
| รายชื่อกรรมการบริษัท | ตำ              | จำ     |       |       |      |
|                  | แหน่งกรรมการบริษัท | นวนครั้ง |       |       |      |
|                  |                 | ที่เข้าร่ว |       |       |      |
|                  |                 | มประชุม |       |       |      |
+------------------+-----------------+--------+-------+-------+------+
|                  |                 | คณะก   | คณ    | คณะกร | คณะ  |
|                  |                 | รรมการ | ะกรรม | รมการ | กรรม |
|                  |                 |        | การตร |       |      |
|                  |                 | บริษัท ฯ | วจสอบ | สร    | การบ |
|                  |                 |        |       | รหาแล | ริหาร |
|                  |                 |        |       | ะพิจาร |      |
|                  |                 |        |       | ณาค่าต |      |
|                  |                 |        |       | อบแทน |      |
+------------------+-----------------+--------+-------+-------+------+
| 1. นายอภิรักษ์ วานิช | ประธานกรรมการ   | 6/6    |       |       |      |
+------------------+-----------------+--------+-------+-------+------+
| 2. นายวิชัย        | กรร             | 6/6    | 22/22 | 2/2   |      |
| เทพเฉลิม          | มการอิสระ/รองประ |        |       |       |      |
|                  | ธานกรรมการ/ประธ |        |       |       |      |
|                  | านกรรมการตรวจสอ |        |       |       |      |
|                  | บ/กรรมการสรรหาฯ |        |       |       |      |
+------------------+-----------------+--------+-------+-------+------+
| 3. นางพจนา มาโนช | รองปร           | 6/6    |       |       | 1    |
|                  | ะธานกรรมการ/ประ |        |       |       | 8/18 |
|                  | ธานกรรมการบริหาร |        |       |       |      |
+------------------+-----------------+--------+-------+-------+------+
| 4. นพ.สุชา        | กรรมก           | 6/6    |       |       | 1    |
| นิมมานนิตย์         | าร/กรรมการบริหาร |        |       |       | 8/18 |
+------------------+-----------------+--------+-------+-------+------+
| 5. นพ.กฤษฎา      | ก               | 5/6    | 18/22 | 2/2   |      |
| บานชื่น            | รรมการอิสระ/ประธ |        |       |       |      |
|                  | านกรรมการสรรหาฯ |        |       |       |      |
|                  | /กรรมการตรวจสอบ |        |       |       |      |
+------------------+-----------------+--------+-------+-------+------+
| 6. นายศิริชัย มาโนช | กรรมก           | 6/6    |       |       | 1    |
|                  | าร/กรรมการบริหาร |        |       |       | 7/18 |
+------------------+-----------------+--------+-------+-------+------+
| 7. นางกาญจนา     | กรรมการ         | 4/6    |       |       |      |
| จิตฤดีอำไพ         |                 |        |       |       |      |
+------------------+-----------------+--------+-------+-------+------+
| 8. ร้อยตรีกิตติ      | กรรมการอิสร      | 6/6    | 22/22 | 2/2   |      |
| ธรณินทร์           | ะ/กรรมการตรวจสอ |        |       |       |      |
|                  | บ/กรรมการสรรหาฯ |        |       |       |      |
+------------------+-----------------+--------+-------+-------+------+
| 9. นางสาวอรนุช    | กรรมการ         | 5/6    |       |       |      |
| วานิช             |                 |        |       |       |      |
+------------------+-----------------+--------+-------+-------+------+
| 10. นพ.สานิตย์     | กรรมก           | 6/6    |       |       | 1    |
| ชากฤษณ์           | าร/กรรมการบริหาร |        |       |       | 8/18 |
+------------------+-----------------+--------+-------+-------+------+
| 11.              | กรรมการอิสระ     | 5/6    | 22/22 |       |      |
| รศ.ดร.นพ.อติเรก   | /กรรมการตรวจสอบ |        |       |       |      |
| จิวะพงศ์           |                 |        |       |       |      |
+------------------+-----------------+--------+-------+-------+------+

หมายเหตุ : ข้อมูลเพิ่มเติมเกี่ยวกับคณะกรรมการบริษัท ดังนี้

ก) ประวัติการกระทำผิดตามกฎหมาย ไม่มี

ข) หนี้ที่มีอยู่กับบริษัท ไม่มี

อำนาจกรรมการและข้อจำกัดอำนาจกรรมการบริษัท

  ตามข้อบังคับบริษัทฯ ได้กำหนดให้กรรมการสองในสามคนนี้ลงชื่อร่วมกัน
  และประทับตราบริษัทเป็นสำคัญ คือ (1) นายอภิรักษ์ วานิช (2) นางพจนา มาโนช และ (3)
  นายแพทย์สุชา นิมมานนิตย์

ขอบเขตอำนาจหน้าที่และความรับผิดชอบของคณะกรรมการบริษัท

1. ปฏิบัติหน้าที่ให้เป็นไปตามกฎหมาย วัตถุประสงค์และข้อบังคับของบริษัทฯ

  2. พิจารณาอนุมัตินโยบายและกลยุทธ์ที่สำคัญ วัตถุประสงค์ทางการเงิน แผนงานต่างๆ
  งบประมาณ และติดตามดูแลให้มีการปฏิบัติตามแผนงาน

  3. ติดตามและประเมินผลการปฏิบัติงานของฝ่ายจัดการอย่างสม่ำเสมอ
  รวมถึงการกำหนดค่าตอบแทน

  4. ให้ความมั่นใจว่าระบบการรายงานทางการเงินและการตรวจสอบมีความเชื่อถือได้
  รวมทั้งติดตามดูแลให้มีการจัดการความเสี่ยงและระบบการควบคุมภายในที่เหมาะสม

  5. ดูแลและจัดการแก้ปัญหาความขัดแย้งทางผลประโยชน์
  รวมทั้งการให้สินทรัพย์ของบริษัทในทางมิชอบ
  และการกระทำที่ไม่ถูกต้องในรายการระหว่างบุคคลที่เกี่ยวโยงกัน

  6. พิจารณาแต่งตั้งกรรมการจำนวนหนึ่งเป็นคณะกรรมการบริหารของบริษัท
  และอาจมอบหมายอำนาจหน้าที่บางประการให้คณะกรรมการบริหารเป็นผู้บริหารงานของบริษัทได้
  กรรมการบริหารมีสิทธิได้รับค่าตอบแทนและบำเหน็จตามที่ที่ประชุมคณะกรรมการกำหนด
  แต่ทั้งนี้ไม่กระทบกระเทือนสิทธิของกรรมการบริหารผู้นั้นในอันที่จะได้รับค่าตอบแทนหรือผลประโยชน์ตามข้อบังคับบริษัทฯ
  ในฐานะกรรมการ พนักงาน หรือลูกจ้างบริษัท

  7.
  พิจารณาแต่งตั้งบุคคลที่มีคุณสมบัติและไม่มีลักษณะต้องห้ามที่กำหนดในพระราชบัญญัติบริษัทมหาชนจำกัด
  พ.ศ.2535 และกฎหมายว่าด้วยหลักทรัพย์และตลาดหลักทรัพย์ รวมถึงประกาศข้อบังคับ
  และ/หรือระเบียบที่เกี่ยวข้องเข้าดำรงตำแหน่งกรรมการ
  ในกรณีที่ตำแหน่งกรรมการว่างลงเพราะเหตุอื่นนอกจากออกตามวาระ

  8. พิจารณาแต่งตั้งกรรมการอิสระ
  โดยพิจารณาจากคุณสมบัติและลักษณะต้องห้ามของกรรมการอิสระตามกฎหมายว่าด้วยหลักทรัพย์และตลาดหลักทรัพย์
  ประกาศคณะกรรมการกำกับตลาดทุน รวมถึงประกาศข้อบังคับ
  และ/หรือระเบียบที่เกี่ยวข้องของตลาดหลักทรัพย์ฯ
  หรือเสนอต่อที่ประชุมผู้ถือหุ้นเพื่อพิจารณาแต่งตั้งเป็นกรรมการอิสระของบริษัทต่อไป

  9. พิจารณาแต่งตั้งคณะกรรมการตรวจสอบ
  โดยมีคุณสมบัติตามที่กฎหมายว่าด้วยหลักทรัพย์และตลาดหลักทรัพย์
  ประกาศคณะกรรมการกำกับตลาดทุน รวมถึงประกาศข้อบังคับ
  และ/หรือระเบียบของตลาดหลักทรัพย์ฯ

  10. แต่งตั้งเลขานุการบริษัท ตามกฎหมายว่าด้วยหลักทรัพย์และตลาดหลักทรัพย์
  เพื่อทำหน้าที่จัดทำและเก็บรักษาเอกสาร และการอื่นๆ ตามที่คณะกรรมการตลาดทุนกำหนด
  และช่วยดำเนินกิจกรรมต่างๆ ของคณะกรรมการและบริษัท อันได้แก่
  การประชุมคณะกรรมการและผู้ถือหุ้น ตลอดจนการให้คำแนะนำแก่กรรมการและบริษัทฯ
  ในการปฏิบัติตนและการดำเนินกิจการให้ถูกต้องตามกฎหมายและระเบียบที่เกี่ยวข้องต่างๆ
  อย่างสม่ำเสมอ อีกทั้งดูแลให้กรรมการและบริษัทฯ มีการเปิดเผยข้อมูลสารสนเทศอย่างถูกต้อง
  ครบถ้วน โปร่งใส

  11. กรรมการจะต้องรายงานการถือหลักทรัพย์ของตน ของคู่สมรส และบุตรที่ยังไม่บรรลุนิติภาวะ
  เพื่อเป็นการแสดงความโปร่งใสและมีการรายงานต่อที่ประชุมคณะกรรมการบริษัททุกครั้งที่มีการเปลี่ยนแปลงข้อมูล

  12. เข้าอบรมหลักสูตรของสมาคมส่งเสริมสถาบันกรรมการบริษัทไทย (IOD)
  ที่เกี่ยวกับกรรมการอย่างน้อย 1 หลักสูตร อันได้แก่ DIRECTOR ACCREDITATION PROGRAM
  (DAP) หรือหลักสูตร DIRECTOR CERTIFICATION PROGRAM (DCP)
  หรือเทียบเท่าเพื่อการเพิ่มทักษะความสามารถในการปฏิบัติงาน

  13. หน้าที่อื่นใดของกรรมการตามที่กำหนดไว้ในประกาศ ข้อกำหนด พระราชบัญญัติ
  หรือกฎหมายอื่นใดที่กำกับดูแลบริษัท

8.3 ผู้บริหาร

รายชื่อผู้บริหาร 4 อันดับแรก ของบริษัท ณ วันที่ 31 ธันวาคม 2558 มีรายชื่อดังต่อไปนี้

รายชื่อผู้บริหาร ตำแหน่ง

1. นางพจนา มาโนช ประธานกรรมการบริหาร

2. นายแพทย์สานิตย์ ชากฤษณ์ ผู้อำนวยการฝ่ายการแพทย์ รพ.เอกชล

3. นายแพทย์สมาจาร วิจารณ์ปรีชา ผู้อำนวยการฝ่ายการแพทย์ รพ.เอกชล 2

4. นางประภาพรรณ ตัณฑวิรัตน์ ผู้อำนวยการฝ่ายบริหาร รพ.เอกชล

5. นางสมพร เพิ่มสุข ผู้อำนวยการฝ่ายบริหาร รพ.เอกชล 2

ขอบเขตอำนาจหน้าที่และความรับผิดชอบของผู้บริหาร

  คณะกรรมการบริหารและผู้บริหาร มีอำนาจหน้าที่ บริหารจัดการบริษัทตามนโยบาย เป้าหมาย
  แผนการดำเนินงาน และงบประมาณประจำปี ตามมติที่ประชุมคณะกรรมการบริษัท
  และอนุมัติดำเนินการต่างๆ ในเรื่องเกี่ยวกับการเงิน และทรัพย์สิน
  เพื่อธุรกรรมตามปกติของบริษัท ตามวงเงินที่คณะกรรมการบริษัทกำหนด

8.4 เลขานุการบริษัท

  คณะกรรมการบริษัทได้แต่งตั้ง นางประภาพรรณ ตัณฑวิรัตน์ ดำรงตำแหน่งเลขานุการบริษัท
  เพื่อรับผิดชอบการทำหน้าที่ตามกฎหมายว่าด้วยหลักทรัพย์และตลาดหลักทรัพย์และประกาศที่คณะกรรมการกำกับตลาดทุนกำหนด
  รวมทั้งมีหน้าที่ดูแลให้มีการเปิดเผยข้อมูลและรายงานสารสนเทศในส่วนที่รับผิดชอบต่อหน่วยงานกำกับดูแลให้เป็นไปตามกฎหมายกฎระเบียบและนโยบายการเปิดเผยข้อมูลข่าวสารของบริษัท
  ประสานงานและติดตามให้มีการปฏิบัติตามมติคณะกรรมการบริษัท และมติที่ประชุมผู้ถือหุ้น
  เพื่อให้งานสำเร็จลุล่วงและเป็นไปตามหลักการกำกับดูแลกิจการที่ดี ตลอดจนหน้าที่อื่นๆ
  ตามที่คณะกรรมการบริษัทมอบหมาย
  โดยคุณสมบัติของเลขานุการบริษัทปรากฏอยู่ในรายงานประจำปี หน้า 25 ข้อ 5.4

ทั้งนี้ เลขานุการบริษัทมีหน้าที่และความรับผิดชอบหลัก ดังต่อไปนี้

1.  ให้คำแนะนำแก่กรรมการเกี่ยวกับข้อกฎหมาย ระเบียบและข้อบังคับต่างๆ ของบริษัทฯ
    และติดตามให้มีการปฏิบัติตามอย่างถูกต้องและสม่ำเสมอ
    รวมถึงรายงานการเปลี่ยนแปลงที่มีนัยสำคัญแก่กรรมการ

2.  จัดการประชุมผู้ถือหุ้น และประชุมคณะกรรมการบริษัทให้เป็นไปตามกฎหมาย
    ข้อบังคับของบริษัทฯ และข้อพึงปฏิบัติต่างๆ

3.  บันทึกรายงานการประชุมผู้ถือหุ้น และการประชุมคณะกรรมการบริษัท
    รวมทั้งติดตามให้มีการปฏิบัติตามมติที่ประชุมผู้ถือหุ้นและที่ประชุมคณะกรรมการบริษัท

4.  ติดต่อและสื่อสารกับผู้ถือหุ้นทั่วไปให้ได้รับทราบสิทธิต่างๆ ของผู้ถือหุ้น และข่าวสารของบริษัทฯ

5.  ดูแลกิจกรรมของคณะกรรมการบริษัท

8.5 ค่าตอบแทนกรรมการและผู้บริหาร

หลักเกณฑ์การจ่ายค่าตอบแทนกรรมการกำหนดขึ้นโดยคณะกรรมการบริษัทฯ
ซึ่งได้กลั่นกรองและพิจารณาอย่างละเอียด บนพื้นฐานที่เปรียบเทียบกับอุตสาหกรรมประเภทเดียวกัน
ระดับเดียวกัน พิจารณาตามประสบการณ์ ภาระขอบเขตหน้าที่และความรับผิดชอบ
ภายใต้กรอบที่ได้รับอนุมัติจากผู้ถือหุ้น
รวมถึงมีการวัดผลการดำเนินงานของผู้บริหารในรูปของแบบประเมินผลการปฏิบัติงานเป็นอย่างสม่ำเสมอ
เพื่อเป็นแนวทางในการกำหนดค่าตอบแทนให้สะท้อนถึงผลการปฏิบัติงาน
โดยรายละเอียดค่าตอบแทนกรรมการและผู้บริหาร ประกอบด้วย

1.  ค่าตอบแทนที่เป็นตัวเงิน

  ค่าตอบแทนกรรมการและกรรมการชุดย่อย ในรอบปี 2558 สิ้นสุด ณ วันที่ 31 ธันวาคม 2558
  ในรูปของค่าบำเหน็จ และค่าเบี้ยประชุม

  ----- ------------------ ------------------------------------- ----------------- ----------
                                                                 (หน่วย : พันบาท)    

        รายชื่อคณะกรรมการ    ตำแหน่ง                                ค่าตอบแทนกรรมการ   

                                                                 ปี 2558            ปี 2557

  1     นายอภิรักษ์ วานิช      ประธานกรรมการ                         672.00            672.00

  2     นายวิชัย เทพเฉลิม     รองประธานกรรมการ/                     596.00            576.00
                           ประธานคณะกรรมการตรวจสอบ/                                
                           กรรมการสรรหาและพิจารณาค่าตอบแทน                           

  3     นางพจนา มาโนช      รองประธานกรรมการ/ ประธานกรรมการบริหาร  608.00            612.00

  4     นพ.สุชา นิมมานนิตย์    กรรมการ/ กรรมการบริหาร                 508.00            512.00

  5     นพ.กฤษฎา บานชื่น     กรรมการ/ กรรมการตรวจสอบ/              564.00            576.00
                           ประธานกรรมการสรรหาและพิจารณาค่าตอบแทน                     

  6     นายศิริชัย มาโนช      กรรมการ/ กรรมการบริหาร                 726.00            652.00

  7     นางกาญจนา จิตฤดีอำไพ กรรมการ                               360.00            360.00

  8     ร้อยตรีกิตติ ธรณินทร์    กรรมการ/ กรรมการตรวจสอบ/              634.00            612.00
                           กรรมการสรรหาและพิจารณาค่าตอบแทน                           

  9     นางสาวอรนุช วานิช    กรรมการ                               360.00            372.00

  10    นพ.สานิตย์ ชากฤษณ์    กรรมการ/ กรรมการบริหาร                 508.00            482.00

  11    รศ.ดร.นพ.อติเรก     กรรมการ/ กรรมการตรวจสอบ/              560.00            118.00
        จิวะพงศ์             กรรมการสรรหาและพิจารณาค่าตอบแทน                           

  รวม                                                            6,096.00          5,512.00
  ----- ------------------ ------------------------------------- ----------------- ----------

ค่าตอบแทนผู้บริหาร ในรอบปี 2558 สิ้นสุด ณ วันที่ 31 ธันวาคม 2558
บริษัทได้จ่ายค่าตอบแทนให้แก่ผู้บริหารและที่ปรึกษา ในรูปของเงินเดือน โบนัส
และค่าเบี้ยประชุมเป็นเงินรวม 25,357,300 บาท

2.  ค่าตอบแทนอื่น : ไม่มี

8.6 บุคลากร

8.6.1 จำนวนพนักงาน

  ณ วันที่ 31 ธันวาคม 2558 บริษัทมีพนักงาน จำนวน 1,265 คน โดยมีรายละเอียด ดังนี้

1) ผู้ปฏิบัติงานฝ่ายแพทย์และการพยาบาล จำนวน 973 คน

2) ผู้ปฏิบัติงานฝ่ายบริหาร จำนวน 292 คน

รวม 1,265 คน

8.6.2 ค่าตอบแทนพนักงาน

  ในปี 2558 บริษัทจ่ายค่าตอบแทนรวมให้แก่พนักงาน ซึ่งประกอบด้วย เงินเดือน ค่าจ้างล่วงเวลา
  ค่าวิชาชีพ ค่าครองชีพ เงินโบนัส เงินสมทบประกันสังคม เงินสมทบกองทุนสำรองเลี้ยงชีพ
  ค่าสวัสดิการรักษาพยาบาล และสวัสดิการอื่นๆ เป็นเงินรวม 472.19 ล้านบาท

8.6.3 การพัฒนาบุคลากร

  บริษัทฯ มุ่งเน้นการพัฒนาบุคลากรอย่างต่อเนื่อง เพื่อให้พนักงานมีศักยภาพเพิ่มขึ้น
  ในการที่จะปฏิบัติงานให้สอดคล้องต่อเป้าหมาย นโยบาย และทิศทางขององค์กร
  รวมถึงสามารถแข่งขันได้ในระดับสากล เพื่อรองรับการเติบโตของประชาคมเศรษฐกิจอาเซียน
  และมุ่งที่ความปลอดภัยของคนไข้เป็นสำคัญ มีการส่งบุคลากรอบรมทั้งภายในและภายนอก
  เพื่อเพิ่มเติมความรู้ความสามารถในด้านวิชาชีพและด้านต่างๆ

  - บริษัท ให้ความสำคัญกับการสร้างความผูกพันของพนักงานในองค์กรมาอย่างต่อเนื่อง
  โดยจัดให้มีกิจกรรมต่างๆ เช่น กิจกรรมสังสรรค์ปีใหม่ กิจกรรมกีฬาภายในองค์กร
  กิจกรรมทำบุญใส่บาตรประจำวันพระและวันปีใหม่, กิจกรรมการปฏิบัติธรรมเพื่อ “พัฒนาจิต
  พัฒนาคน”

  - บริษัทได้จัดการปฐมนิเทศให้กับพนักงานใหม่
  เพื่อเป็นการแนะนำองค์กรให้เข้าใจถึงโครงสร้างบริษัท, ผู้บริหาร,
  ผู้บังคับบัญชาและผู้ร่วมงานแผนกต่างๆ และให้รับรู้บทบาทหน้าที่รับผิดชอบ
  รวมทั้งกฎระเบียบและวัฒนธรรมองค์กร

  -
  บริษัทส่งเสริมให้เจ้าหน้าที่ทุกคนต้องผ่านการฝึกอบรมตามจำนวนชั่วโมงที่กำหนดไว้เป็นพื้นฐานประจำปี
  และมีทั้งหลักสูตรการอบรมตามสายวิชาชีพ,
  หลักสูตรพัฒนาความสามารถและทักษะในสายงานบริหาร
  การจัดฝึกอบรมมีทั้งการส่งอบรมภายนอกและการจัดฝึกอบรมภายในองค์กร

  - บริษัทตระหนักถึงความปลอดภัยในอาคารสถานที่ พื้นที่ทำงาน
  จึงจัดให้มีกิจกรรมการฝึกซ้อมดับเพลิงและฝึกซ้อมหนีไฟ รวมทั้งการจัดอบรมหลักสูตร
  คณะกรรมการความปลอดภัยอาชีวอนามัย และสภาพแวดล้อมในการทำงาน ให้กับพนักงานทุกคน

  - การให้ความสำคัญด้านความรับผิดชอบต่อสังคม ทางบริษัทได้เปิดโอกาสให้ผู้บริหาร
  เจ้าหน้าที่ทุกระดับ เข้ามาร่วมกิจกรรมการเรียนรู้
  ความเข้าใจเรื่องความรับผิดชอบต่อสังคมของตลาดหลักทรัพย์
  ซึ่งในทางปฏิบัติทางบริษัทก็ได้ให้ความสำคัญกับความรับผิดชอบต่อสังคมมาเป็นเวลานาน อาทิ
  กิจกรรม “โครงการบริจาคเลือดเอกชล”, โครงการอบรม CPR
  ให้หน่วยงานราชการและมูลนิธิต่างๆ

8.7 เลขานุการบริษัท

+-------------------+--------------------------------------------------+
| เลขานุการบริษัท      | นางประภาพรรณ ตัณฑวิรัตน์                             |
+-------------------+--------------------------------------------------+
| วุฒิการศึกษา         | -   ปริญญาตรีการบัญชี คณะพาณิชยศาสตร์และการบัญชี         |
| และประวัติการฝึกอบรม |     มหาวิทยาลัยธรรมศาสตร์                           |
|                   |                                                  |
|                   | -   ปริญญาโท สาขาบริหารรัฐกิจ คณะรัฐศาสตร์             |
|                   |                                                  |
|                   |   มหาวิทยาลัยธรรมศาสตร์                             |
|                   |                                                  |
|                   | -   Anti-Corruption The Practical Guide (ACPG)   |
|                   |     รุ่นที่ 12 (2014)                                |
|                   |                                                  |
|                   | -   Fundamental Practice for Corporate Secretary |
|                   |     (FPCS)                                       |
|                   |                                                  |
|                   | รุ่นที่ 18 ปี 2551                                    |
+-------------------+--------------------------------------------------+
| ตำแหน่งงานปัจจุบัน    | -   ที่ปรึกษาคณะกรรมการบริหาร                        |
|                   |                                                  |
|                   | -   ผู้อำนวยการฝ่ายบริหาร โรงพยาบาลเอกชล             |
|                   |                                                  |
|                   | -   เลขานุการบริษัทฯ                                |
+-------------------+--------------------------------------------------+

9. การกำกับดูแลกิจการ

บริษัทฯ ได้ตระหนักถึงบทบาท หน้าที่ และความรับผิดชอบในการกำกับดูแลกิจการที่ดี
โดยเชื่อว่าการกำกับดูแลกิจการเป็นตัวกำหนดโครงสร้างและกระบวนการของความสัมพันธ์ระหว่างผู้ถือหุ้น
คณะกรรมการ ฝ่ายบริหาร และผู้มีส่วนได้เสียทุกฝ่าย
โดยมีเป้าหมายเพื่อการบริหารจัดการธุรกิจให้มีความโปร่งใส
เพื่อเพิ่มความสามารถในการแข่งขันและมูลค่าของกิจการให้แก่ผู้ถือหุ้นในระยะยาว
พร้อมกับการคำนึงถึงผลประโยชน์ของผู้มีส่วนได้เสียรายอื่น
ซึ่งจะมีส่วนช่วยให้การดำเนินธุรกิจเจริญเติบโตอย่างต่อเนื่องและยั่งยืนมั่นคง

คณะกรรมการมีบทบาทสำคัญหลายประการ หนึ่งในบทบาทดังกล่าว คือ การดูแลการกำกับกิจการ
โดยได้มอบหมายให้ประธานกรรมการบริหารและผู้บริหารปฏิบัติตามนโยบายด้านการกำกับกิจการต่างๆ
ที่ประกาศใช้และปรับแนวปฏิบัติของบริษัทให้เข้ากับกฎระเบียบดังกล่าว

9.1 นโยบายการกำกับดูแลกิจการ

คณะกรรมการมีความรับผิดชอบต่อผู้ถือหุ้นทุกคน และต้องทุ่มเท เพื่อพัฒนาความเข้าใจ
เกี่ยวกับความต้องการของผู้ถือหุ้น สร้างความน่าเชื่อถือให้กับผู้ลงทุน
และผู้ที่มีส่วนได้เสียต่อการดำเนินธุรกิจ
เพิ่มมูลค่าขององค์กรและส่งเสริมการเติบโตอย่างยั่งยืนของบริษัทฯ ด้วยการบริหารงานขององค์กร
โดยยึดหลักบรรษัทภิบาลที่ดี จึงกำหนดนโยบายกลไกการบริหาร
และระบบกำกับดูแลเพื่อให้การดำเนินงานขององค์กรดำเนินไปอย่างมีประสิทธิภาพ
และบรรลุตามวัตถุประสงค์และเป้าหมายที่วางไว้
บนแนวทางการดำเนินธุรกิจที่ยึดมั่นในความโปร่งใส รับผิดชอบต่อผู้มีส่วนได้เสียทุกฝ่าย
รวมทั้งยึดมั่นในความรับผิดชอบต่อสังคมเพื่อประโยชน์ส่วนรวม

  คณะกรรมการบริษัทฯ ได้มีการพิจารณานโยบายการกำกับดูแลกิจการ
  ซึ่งบริษัทได้เผยแพร่นโยบายด้านการกำกับดูแลกิจการ ฉบับดังกล่าวได้บนเว็บไซต์
  www.aikchol.com แล้ว

  นโยบายด้านการกำกับดูแลกิจการมีแนวทางครอบคลุมเนื้อหาทั้งหมด 5 หมวด ต่อไปนี้

1.  สิทธิผู้ถือหุ้น

2.  การปฏิบัติต่อผู้ถือหุ้นอย่างเท่าเทียมกัน

3.  บทบาทของผู้มีส่วนได้เสีย

4.  การเปิดเผยข้อมูลและความโปร่งใส

5.  ความรับผิดชอบของคณะกรรมการ

การปฏิบัติตามหลักการดูแลกิจการที่ดีของบริษัท ปี 2558

  โดยสรุปสาระสำคัญการดำเนินการด้านการกำกับดูแลกิจการเป็นดังนี้

หมวดที่ 1 สิทธิของผู้ถือหุ้น

1. สิทธิทั่วไปและความเท่าเทียมกัน

บริษัทฯ ได้ตระหนักและให้ความสำคัญต่อสิทธิขั้นพื้นฐานของผู้ถือหุ้น อันได้แก่
การซื้อขายและการโอนหุ้น การได้รับส่วนแบ่งในผลกำไรของบริษัทฯ
การเข้าร่วมประชุมเพื่อใช้สิทธิออกเสียงในการประชุมผู้ถือหุ้นอย่างเป็นอิสระและเท่าเทียมกัน
การร่วมตัดสินใจเรื่องสำคัญของบริษัทฯ การแต่งตั้งหรือถอดถอนกรรมการ
การกำหนดค่าตอบแทนกรรมการ การแต่งตั้งผู้สอบบัญชี การกำหนดค่าตอบแทนผู้สอบบัญชี
และการได้รับข้อมูลข่าวสารของบริษัทฯ อย่างรวดเร็ว ครบถ้วน และเพียงพอ
ผ่านช่องทางที่เข้าถึงง่าย โดยสนับสนุนให้ผู้ถือหุ้นได้ใช้สิทธิของตนอย่างเต็มที่ผ่านการประชุมผู้ถือหุ้น
ทั้งนี้เพื่อให้ผู้ถือหุ้นมีส่วนร่วมในการตัดสินใจในเรื่องที่กระทบหรือเกี่ยวข้องกับสิทธิและผลประโยชน์ของตน

บริษัทฯ มีนโยบายส่งเสริมและอำนวยความสะดวกให้แก่ผู้ถือหุ้น รวมถึงนักลงทุนสถาบัน
ในการเข้าร่วมการประชุมผู้ถือหุ้น โดยบริษัทฯ
ใช้สถานที่จัดการประชุมซึ่งมีระบบขนส่งมวลชนเข้าถึงและเพียงพอเพื่อให้ผู้ถือหุ้นสามารถเดินทางเข้าร่วมการประชุมได้อย่างสะดวก
บริษัทฯ ได้จัดเตรียมอากรแสตมป์ให้แก่ผู้ถือหุ้นในการมอบฉันทะ ทั้งนี้
เพื่ออำนวยความสะดวกให้แก่ผู้ถือหุ้น

2. กำหนดการประชุมผู้ถือหุ้น

  บริษัทฯ กำหนดให้มีการประชุมสามัญผู้ถือหุ้นเป็นประจำทุกปีภายใน 4
  เดือนนับแต่วันสิ้นรอบปีบัญชีของบริษัทฯ
  ตามหลักเกณฑ์ที่กฎหมายกำหนดและหากมีความจำเป็นเร่งด่วนที่จะต้องพิจารณาวาระพิเศษที่อาจเป็นเรื่องที่กระทบหรือเกี่ยวข้องกับผลประโยชน์ของผู้ถือหุ้น
  ซึ่งจำเป็นต้องได้รับอนุมัติจากผู้ถือหุ้น คณะกรรมการบริษัทฯ
  สามารถเรียกประชุมวิสามัญผู้ถือหุ้นได้เป็นกรณีไป

  ในแต่ละปีทางบริษัทฯ ได้จัดประชุมผู้ถือหุ้นจำนวน 1 ครั้ง คือการประชุมสามัญผู้ถือหุ้น
  โดยเปิดโอกาสให้ผู้ถือหุ้นทำการลงทะเบียนเข้าร่วมประชุมก่อนการประชุม
  หรือส่งหนังสือมอบฉันทะ พร้อมหลักฐานให้แก่บริษัทฯ ล่วงหน้าก่อนวันประชุม อย่างน้อย 1 วัน
  เพื่อจะได้ไม่เสียเวลาตรวจสอบในวันประชุม
  ทางบริษัทเปิดโอกาสให้ผู้ถือหุ้นสามารถพิจารณาเลือกว่าจะเข้าร่วมการประชุมตลอดทุกเรื่องหรือจะเข้าร่วมประชุมเฉพาะเรื่องก็ได้
  บริษัทฯ จึงเปิดโอกาสให้ผู้ถือหุ้นที่เดินทางมาภายหลังที่เริ่มการประชุมแล้ว
  สามารถลงทะเบียนเข้าร่วมประชุมได้อย่างต่อเนื่องจนถึงเวลาเลิกประชุม
  โดยไม่จำกัดสิทธิของผู้ถือหุ้นในการเข้าร่วมประชุมเพื่อออกเสียงลงคะแนนในระเบียบวาระที่อยู่ระหว่างการพิจารณาและยังไม่ได้ลงมติ

  บริษัทฯ ดำเนินการประชุมอย่างโปร่งใสและมีกลไกที่สามารถตรวจสอบได้
  รวมทั้งเปิดโอกาสให้ผู้ถือหุ้นได้ซักถามและแสดงความคิดเห็น
  และในการประชุมสามัญผู้ถือหุ้นดังกล่าวมีประธานกรรมการ กรรมการ ประธานกรรมการบริหาร
  ประธานกรรมการตรวจสอบ ประธานกรรมการสรรหาและพิจารณาค่าตอบแทน
  กรรมการอิสระเข้าร่วมประชุมครบ ผู้บริหารระดับสูง ที่ปรึกษากฎหมาย และผู้สอบบัญชี
  เข้าร่วมประชุมทุกท่านเพื่อตอบคำถามและรับทราบความเห็นของผู้ถือหุ้น

  ในปี 2558 บริษัทจัดประชุมสามัญผู้ถือหุ้นเมื่อวันศุกร์ที่ 24 เมษายน 2558 ตั้งแต่เวลา 10.00
  น. ถึงเวลา 11.40น. ณ ชั้น 3 อาคาร 2 โรงพยาบาลเอกชล
  ซึ่งเป็นสถานที่สะดวกต่อการเข้าร่วมประชุมในเวลาที่เหมาะสม มีผู้ถือหุ้นเข้าร่วมประชุมทั้งหมด
  36 คน คิดเป็นหุ้นทั้งหมด 92,416,116 หุ้น คิดเป็น 61.65% ของจำนวนหุ้นทั้งหมด

3. การแจ้งเชิญประชุมล่วงหน้า

  ทางบริษัทฯ ได้จัดส่งหนังสือเชิญประชุมและเอกสารประกอบต่างๆ ได้แก่
  สำเนารายงานการประชุมสามัญผู้ถือหุ้น หนังสือรายงานประจำปี หนังสือมอบฉันทะแบบ ข.
  หลักเกณฑ์การมอบฉันทะในการเข้าร่วมประชุม ข้อบังคับบริษัท
  (เฉพาะส่วนที่เกี่ยวข้องกับการประชุมผู้ถือหุ้น) และแผนที่ของสถานที่จัดประชุม
  โดยส่งให้แก่ผู้ถือหุ้นล่วงหน้า เพื่อแจ้งวาระการประชุม
  พร้อมความคิดเห็นของคณะกรรมการในแต่ละวาระ ให้แก่ผู้ถือหุ้นล่วงหน้าก่อนวันประชุม 14 วัน
  เพื่อให้ผู้ถือหุ้นมีข้อมูลเพียงพอในการตัดสินใจ
  และเพื่อให้ผู้ถือหุ้นสามารถใช้สิทธิได้เต็มที่โดยได้ชี้แจงรายละเอียดของเอกสารที่ผู้ถือหุ้นต้องนำมาแสดงในวันประชุม
  เพื่อรักษาสิทธิในการเข้าร่วมประชุม รวมทั้งสิทธิออกเสียงลงมติของผู้ถือหุ้นไว้ด้วยกัน
  นอกจากนี้เพื่ออำนวยความสะดวกให้ผู้ถือหุ้น
  บริษัทได้เปิดเผยหนังสือเชิญประชุมและเอกสารประกอบที่เกี่ยวข้องกับการประชุมผู้ถือหุ้นบนเว็บไซต์ของบริษัทฯ
  เป็นการล่วงหน้าก่อนจัดส่งเอกสารทางไปรษณีย์ และก่อนวันประชุมไม่น้อยกว่า 30 วัน
  และลงประกาศหนังสือนัดประชุมในหนังสือพิมพ์รายวันภาษาไทย ติดต่อกันไม่น้อยกว่า 3 วัน
  และก่อนวันประชุมไม่น้อยกว่า 14 วัน
  รวมถึงได้เปิดโอกาสให้ผู้ถือหุ้นได้เสนอระเบียบวาระการประชุมและเสนอชื่อกรรมการบริษัท
  ล่วงหน้าก่อนที่จะมีการจัดประชุมผู้ถือหุ้นขึ้น เป็นระยะเวลา 45 วัน

4. การดำเนินการประชุม

ก่อนเริ่มประชุมประธานกรรมการในฐานะประธานที่ประชุมได้แจ้งให้ที่ประชุมทราบองค์ประชุม
และชี้แจงหลักเกณฑ์และวิธีการขั้นตอนออกเสียงลงคะแนนให้แก่ผู้ถือหุ้นรับทราบ

ระหว่างการประชุมประธานในที่ประชุมได้เปิดโอกาสให้ผู้ถือหุ้นซักถาม
และแสดงความคิดเห็นอย่างกว้างขวางโดยกรรมการ ผู้บริหารระดับสูงที่เกี่ยวข้อง
ได้ตอบคำถามอย่างชัดเจนและเพียงพอ
รวมทั้งมีที่ปรึกษากฎหมายทำหน้าที่เป็นคนกลางในการตรวจสอบการลงคะแนนเสียง
เพื่อความโปร่งใสตลอดการประชุม นอกจากนั้นแล้วทุกครั้งหลังการประชุม กรรมการ
ผู้บริหารระดับสูง ที่เข้าร่วมประชุมจะพบปะผู้มาร่วมประชุม
เพื่อเปิดโอกาสให้ผู้ถือหุ้นที่ไม่ประสงค์สอบถามในระหว่างการประชุมสามารถสอบถามเรื่องที่ต้องการทราบได้

การประกาศมติที่ประชุม ภายหลังการนับคะแนนเสร็จสิ้นแล้ว เลขานุการบริษัท
เป็นผู้ประกาศให้ที่ประชุมทราบรายละเอียดของมติที่ประชุมในระเบียบวาระนั้นๆ
โดยแยกประเภทคะแนนเสียงเป็น “เห็นด้วย” “ไม่เห็นด้วย” และ “งดออกเสียง”

บริษัทฯ ได้จัดให้มีบุคลากรและเทคโนโลยีอย่างเพียงพอ
เพื่ออำนวยความสะดวกในการตรวจสอบเอกสารของผู้ถือหุ้น และจัดให้มีอากรแสตมป์
เพื่ออำนวยความสะดวกให้แก่ผู้ถือหุ้นที่ได้รับมอบฉันทะมาประชุม

บริษัทฯ มีการจดบันทึกรายงานการประชุมผู้ถือหุ้นอย่างครบถ้วน ตลอดจนข้อซักถามจากผู้ถือหุ้น
โดยเปิดเผยมติของที่ประชุมผ่านช่องทางของตลาดหลักทรัพย์ฯ
และได้เผยแพร่รายงานการประชุมสามัญผู้ถือหุ้นประจำปี 2558 ภายใน 14 วัน
นับจากวันประชุมผ่านทางเว็บไซต์ของบริษัทฯ เพื่อให้ผู้ถือหุ้นได้รับทราบอย่างรวดเร็วและทั่วถึง
และผู้ที่สนใจอื่นๆ ได้มีโอกาสได้รับทราบและศึกษาข้อมูลเกี่ยวกับบริษัทฯ

5. การเปิดเผยผลการประชุมผู้ถือหุ้น

หลังจากประชุมผู้ถือหุ้นสิ้นสุดแล้วทางบริษัทจัดส่งรายงานสรุปผลการลงมติในที่ประชุมผู้ถือหุ้นให้ตลาดหลักทรัพย์ฯ
และคณะกรรมการตลาดหลักทรัพย์ภายในช่วงเย็นหลังจากเสร็จสิ้นการประชุม
และจัดส่งรายงานการประชุมผู้ถือหุ้น ให้ตลาดหลักทรัพย์ฯ และคณะกรรมการตลาดหลักทรัพย์
ภายในกำหนด 14 วัน รวมทั้งได้เผยแพร่รายงานการประชุมบนเว็บไซต์ของบริษัทไว้ด้วย

หมวดที่ 2 การปฏิบัติต่อผู้ถือหุ้นอย่างเท่าเทียมกัน

บริษัทฯ ได้ปฏิบัติต่อผู้ถือหุ้นของบริษัทฯ อย่างเท่าเทียมกัน
โดยไม่แบ่งแยกว่าเป็นผู้ถือหุ้นรายใหญ่หรือผู้ถือหุ้นรายย่อยหรือผู้ถือหุ้นสถาบัน
เป็นผู้ถือหุ้นชาวไทยหรือผู้ถือหุ้นต่างชาติ โดยมีการปฏิบัติที่เป็นสาระสำคัญ ดังนี้

1.  การเข้าถึงข้อมูลของบริษัท

  เพื่อให้ผู้ถือหุ้นเข้าถึงข้อมูลของบริษัทฯ ได้อย่างเท่าเทียมกัน บริษัทฯ
  กำหนดให้ใช้ช่องทางของตลาดหลักทรัพย์ฯ เป็นช่องทางหลักและกำหนดให้รองประธานกรรมการ
  และเลขานุการบริษัท เป็นผู้ทำหน้าที่เปิดเผยข้อมูลของบริษัทฯ
  นอกจากนี้ยังจัดให้มีช่องทางติดต่อสื่อสารเพิ่มเติม เช่น เว็บไซต์บริษัท เป็นต้น
  อีกทั้งผู้ถือหุ้นสามารถติดต่อขอรับข้อมูลได้จากหน่วยงานที่รับผิดชอบ เช่น เลขานุการบริษัท
  แผนกทะเบียนหุ้น เป็นต้น

2.  การจัดทำเอกสาร 2 ภาษา

  บริษัทฯ ได้จัดทำข้อมูลภาษาไทยและภาษาอังกฤษในการเปิดเผยข้อมูลและสารสนเทศทุกรายการ
  ทั้งการเปิดเผยข้อมูลผ่านระบบอิเล็กทรอนิกส์ของตลาดหลักทรัพย์ฯ หนังสือเชิญประชุมผู้ถือหุ้น
  เอกสารประกอบการประชุมผู้ถือหุ้น รายงานการประชุมผู้ถือหุ้น ข้อมูลบนเว็บไซต์ของบริษัทฯ
  เพื่อให้ผู้ถือหุ้นเข้าถึงข้อมูลของบริษัทฯ ได้อย่างเท่าเทียมกันทั้งชาวไทยและต่างชาติ

  3.
  การส่งเสริมให้ผู้ถือหุ้นรายย่อยเสนอเรื่องเพื่อบรรจุในระเบียบวาระการประชุมผู้ถือหุ้นและเสนอชื่อบุคคลเพื่อแต่งตั้งเป็นกรรมการ

  ในการประชุมสามัญผู้ถือหุ้นแต่ละปีบริษัทฯ ได้เปิดโอกาสให้ผู้ถือหุ้นรายย่อย, ผู้ถือหุ้นรายใหญ่,
  ผู้ถือหุ้นสถาบัน เสนอเรื่องเพื่อให้คณะกรรมการบริษัท พิจารณาบรรจุในระเบียบวาระการประชุม
  และ/หรือเสนอชื่อบุคคลที่มีความรู้ ความสามารถที่มีคุณสมบัติเหมาะสมเป็นกรรมการบริษัทฯ
  เป็นการล่วงหน้า เพื่อคณะกรรมการอิสระจะเป็นผู้กลั่นกรอง
  และเสนอเรื่องดังกล่าวต่อที่ประชุมกรรมการ
  เพื่อพิจารณากำหนดเป็นวาระการประชุมในการประชุมผู้ถือหุ้นตามความเหมาะสม

4. การมอบฉันทะให้ผู้อื่นเข้าประชุมแทน

บริษัทฯ เปิดโอกาสให้ผู้ถือหุ้นที่ไม่สามารถเข้าร่วมประชุมด้วยตนเองได้
สามารถมอบฉันทะให้กรรมการอิสระของบริษัทหรือบุคคลอื่นเข้าร่วมประชุมและออกเสียงลงคะแนนแทนตนได้โดยบริษัทฯ
จัดเตรียมหนังสือมอบฉันทะ แบบ ข. ตามแบบที่กระทรวงพาณิชย์ประกาศกำหนด
ซึ่งผู้ถือหุ้นสามารถกำหนดทิศทางการออกเสียงลงคะแนนได้
และได้จัดส่งหนังสือมอบฉันทะให้แก่ผู้ถือหุ้นพร้อมหนังสือเชิญประชุมผู้ถือหุ้น อย่างไรก็ตาม
ในกรณีผู้ถือหุ้นต้องการใช้รูปแบบอื่น
บริษัทฯเผยแพร่หนังสือมอบฉันทะของกระทรวงพาณิชย์ทุกรูปแบบในเว็บไซต์ของบริษัทฯ

5. การใช้บัตรลงคะแนนเสียง

บริษัทฯ ใช้บัตรลงคะแนนเสียงในทุกวาระ โดยเฉพาะวาระการเลือกตั้งกรรมการ บริษัทฯ
เปิดโอกาสให้ผู้ถือหุ้น เลือกกรรมการเป็นรายบุคคล และได้จัดทำใบลงคะแนนแยกเป็นรายบุคคล
เพื่อให้ผู้ถือหุ้นสามารถเลือกกรรมการเป็นรายบุคคลได้

6. บริษัทฯ ไม่มีการเพิ่มเรื่องเพื่อบรรจุในระเบียบวาระการประชุมจากที่แจ้งไว้แล้ว

ในการประชุมสามัญผู้ถือหุ้นประจำปี 2558
ประธานในที่ประชุมได้ดำเนินการประชุมตามระเบียบวาระการประชุมที่ได้แจ้งไว้ในหนังสือนัดประชุม
โดยไม่มีการเพิ่มวาระการประชุมโดยไม่แจ้งให้ผู้ถือหุ้นทราบล่วงหน้า
แต่หากผู้ถือหุ้นมีความจำเป็นก็สามารถเสนอเรื่องอื่นๆ เพื่อพิจารณาได้

7. การรายงานการถือครองหลักทรัพย์ของบริษัทฯ

การจัดทำรายงานการถือครองและการเปลี่ยนแปลงการถือครองหลักทรัพย์ของบริษัทฯ
ถือเป็นหน้าที่ของกรรมการและผู้บริหาร
ที่ต้องปฏิบัติอย่างเคร่งครัดในการแจ้งสำนักงานคณะกรรมการกำกับหลักทรัพย์และตลาดหลักทรัพย์
และคณะกรรมการบริษัท
ได้กำหนดให้จัดทำรายงานการเปลี่ยนแปลงการถือครองหลักทรัพย์ของบริษัทฯ ของกรรมการ
ผู้บริหาร คู่สมรส และบุตรที่ยังไม่บรรลุนิติภาวะ ไว้ในนโยบายการกำกับดูแลกิจการที่ดีของบริษัทฯ

8. การป้องกันการใช้ข้อมูลภายใน

คณะกรรมการกำหนดแนวทางในการเก็บรักษาและป้องกันการใช้ข้อมูลภายในเป็นลายลักษณ์อักษรในจรรยาบรรณธุรกิจ
เพื่อเป็นมาตรการป้องกันกรรมการ ผู้บริหาร และพนักงานใช้ข้อมูลภายในของบริษัท
หาผลประโยชน์แก่ตนเองหรือผู้อื่นในทางมิชอบ
และมีการแจ้งแนวทางและนโยบายให้ทุกคนในองค์กรถือปฏิบัติ กรรมการ ผู้บริหาร
และพนักงานได้รับทราบหลักเกณฑ์ของการควบคุมภายในและการบริหารความเสี่ยงได้ปฏิบัติตามนโยบายอย่างเคร่งครัด

หมวดที่ 3 บทบาทของผู้มีส่วนได้เสีย

บริษัทฯ ได้ให้ความสำคัญต่อสิทธิของผู้มีส่วนได้เสียทุกกลุ่ม ด้วยความมุ่งมั่นที่จะส่งเสริมให้บริษัทฯ
เป็นองค์กรที่มีประสิทธิภาพ และมีความรับผิดชอบต่อผู้มีส่วนได้ส่วนเสีย
ทั้งในเรื่องการดำเนินธุรกิจและเรื่องบุคคล เพื่อประโยชน์ร่วมกันอย่างยั่งยืน
อันจะส่งผลถึงความมั่นคงและดำเนินธุรกิจไปได้ตามที่คาดหวัง
และมีความตั้งใจที่จะปฏิบัติต่อผู้มีส่วนได้เสียแต่ละกลุ่มอย่างยุติธรรม
ผู้มีส่วนได้เสียที่สำคัญของบริษัทมีดังต่อไปนี้

1. ผู้ถือหุ้น นอกเหนือไปจากสิทธิขั้นพื้นฐาน สิทธิที่กำหนดไว้ในกฎหมาย ข้อบังคับบริษัท เช่น
สิทธิในการตรวจสอบจำนวนหุ้น สิทธิในการรับใบหุ้น
สิทธิในการเข้าร่วมประชุมผู้ถือหุ้นและออกเสียงคะแนน
สิทธิในการแสดงความคิดเห็นอย่างอิสระในที่ประชุมผู้ถือหุ้น
รวมถึงสิทธิที่จะได้รับผลตอบแทนอย่างเป็นธรรมแล้ว
บริษัทยังมีการให้ข้อมูลแก่ผู้ถือหุ้นอย่างเท่าเทียมกัน และทันเวลา
และให้สิทธิแก่ผู้ถือหุ้นในการเสนอข้อคิดเห็นต่างๆ
เกี่ยวกับการดำเนินธุรกิจของบริษัทในฐานะเจ้าของบริษัทอย่างอิสระในที่ประชุมผู้ถือหุ้น

2. ลูกค้า/ผู้ป่วย
บริษัทให้บริการผู้ป่วยอย่างมีจริยธรรมและในระดับคุณภาพที่เหมาะสมเป็นที่ไว้วางใจ
โดยคำนึงถึงความปลอดภัยและความพึงพอใจของผู้ป่วย และประสิทธิภาพในการให้บริการเป็นสำคัญ
ซึ่งบริษัทมีการพัฒนาระบบคุณภาพในการรักษาผู้ป่วยอยู่ตลอดเวลา
โดยคำนึงถึงความต้องการและความคิดเห็นของผู้ป่วย
พร้อมทั้งรับข้อร้องเรียนของผู้ป่วยเพื่อนำไปวิเคราะห์และนำไปปรับปรุงแก้ไขต่อไป

3. คู่ค้า/คู่สัญญา บริษัทมีความประสงค์ให้การได้มาซึ่งสินค้าและบริการเป็นไปอย่างมีมาตรฐาน
โดยยึดมั่นที่จะพัฒนาและรักษาสัมพันธภาพที่ยั่งยืนกับคู่ค้า
โดยมีวัตถุประสงค์ชัดเจนในเรื่องของคุณภาพของสินค้าและบริการที่คู่ควรกับมูลค่าเงิน
คุณภาพทางเทคนิค และมีความเชื่อถือซึ่งกันและกัน
บริษัทจึงได้จัดให้มีกระบวนการจัดซื้อจัดจ้างที่เสมอภาคและมีความเป็นธรรมแก่คู่ค้าทุกระบบ
บริษัทดำเนินธุรกิจกับคู่ค้า/คู่สัญญา
ตามข้อกำหนดและเงื่อนไขการซื้อขายที่ได้ทำเป็นสัญญาอย่างยุติธรรมและมีจริยธรรม
และจ่ายชำระหนี้คู่ค้าและคู่สัญญาอย่างตรงเวลา

4. คู่แข่งทางการค้า คู่แข่งทางการค้าเป็นบุคคลภายนอกที่บริษัท
ต้องแข่งขันตามวิถีทุนนิยมเสรีในการทำธุรกิจ การแข่งข้นย่อมต้องดำเนินไปอย่างเป็นธรรม
ไม่บิดเบือนข้อมูล หลอกลวง หรือใช้วิธีอื่นใดที่ไม่ถูกต้องตามครรลองของการแข่งขันที่ดี
บริษัทประพฤติตามกรอบกติกาที่ดี ภายใต้กรอบของกฎหมาย
รวมทั้งปฏิบัติต่อคู่แข่งทางการค้าอย่างสุจริต เป็นธรรม
โดยบริษัทถือว่าคู่แข่งทางการค้าเป็นปัจจัยหนึ่งที่ทำให้บริษัทมีความมุ่งมั่นในการพัฒนาคุณภาพและประสิทธิภาพในการให้บริการให้ดียิ่งขึ้นแก่ลูกค้าและผู้ป่วย

5. พนักงาน บริษัทตระหนักเสมอว่า
พนักงานเป็นทรัพยากรที่มีคุณค่าและเป็นปัจจัยที่สำคัญยิ่งในการขับเคลื่อนให้บริษัทสามารถดำเนินงานได้บรรลุผลสำเร็จตามเป้าหมาย
บริษัทปฏิบัติต่อพนักงานอย่างเท่าเทียมและเป็นธรรม ไม่มีข้อยกเว้นในเรื่องถิ่นกำเนิด เชื้อชาติ
ศาสนา เพศ สถานภาพการสมรส ภาษา หรือตำแหน่ง ไม่มีการใช้หรือสนับสนุนการใช้แรงงานเด็ก
การค้ามนุษย์ และไม่สนับสนุนแนวทางการทุจริตและคอรัปชั่นทุกรูปแบบ

บริษัทจัดให้มีคณะกรรมการสวัสดิการ เพื่อดูแลสวัสดิภาพและความปลอดภัยของพนักงาน
ให้ผลตอบแทนที่เป็นธรรม และเหมาะสมตามความรู้ ความสามารถ
ความรับผิดชอบและผลการปฏิบัติงานของพนักงานแต่ละคน
ด้วยการนำระบบค่าตอบแทนที่สะท้อนผลการปฏิบัติงานมาเป็นเกณฑ์ประเมินผลการปฏิบัติงาน/
การปรับเงินเดือน และการจ่ายโบนัสประจำปี อาทิ
ประเมินจากสถิติการปฏิบัติงานและการรักษาระเบียบวินัยของบริษัทฯ
ประเมินการปฏิบัติงานโดยหัวหน้าตามสายงาน
การบรรลุเป้าหมายของแผนกโดยดูจากการบรรลุเป้าหมายตัวชี้วัด (KPI) และ การประเมิน
Competency นอกจากนี้บริษัทยังมอบสวัสดิการอื่นๆ เช่น
มีสวัสดิการด้านการรักษาพยาบาลให้แก่พนักงานและครอบครัว จัดตั้งกองทุนสำรองเลี้ยงชีพ
กองทุนกู้ยืมสำหรับพนักงานที่ขาดแคลน ทุนทรัพย์เพื่อการศึกษาของพนักงานและบุตรพนักงาน
การให้ทุนการศึกษากับพนักงานของบริษัท

บริษัทจัดให้มีสภาพแวดล้อมและสุขอนามัยในสถานที่ทำงานให้มีความปลอดภัยแก่ชีวิต สุขภาพ
ร่างกายและทรัพย์สินของพนักงานอยู่เสมอ
บริษัทได้คำนึงถึงความปลอดภัยทั้งต่อการปฏิบัติงานของพนักงาน และต่อบริษัท
โดยจัดให้มีการอบรมให้กับพนักงานทุกระดับ เช่น
จัดให้มีการอบรมการป้องกันและระงับอัคคีภัยและการซ้อมอพยพหนีไฟ

ส่งเสริมให้พนักงานได้รับการอบรมเพิ่มเติมในสาขาวิชาที่เกี่ยวข้องกับหน้าที่การงาน ทั้งนี้
เพื่อเพิ่มศักยภาพให้กับพนักงาน โดยบริษัทฯ
กำหนดให้พนักงานทุกคนต้องผ่านการอบรมทั้งภายในและภายนอก
ตามจำนวนชั่วโมงที่ตั้งเงื่อนไขไว้ต่อปี

นอกจากนี้ บริษัทมีนโยบายในการปฏิบัติเกี่ยวกับการไม่ละเมิดทรัพย์สินทางปัญญาหรือลิขสิทธิ์
โดยบริษัทมีแนวทางในการดำเนินการเกี่ยวกับเรื่องดังกล่าว เช่น
พนักงานทุกระดับของบริษัทปฏิบัติงานโดยใช้โปรแกรมคอมพิวเตอร์ที่มีลิขสิทธิ์ถูกต้อง

บริษัทฯ เปิดโอกาสให้พนักงานทุกคน
ทุกระดับทั้งหมดในบริษัทซึ่งมีส่วนร่วมในการปฏิบัติงานได้รับฟังแนวคิดหรือหากมีปัญหา
มีข้อคิดเห็นสามารถเสนอข้อร้องเรียนกับผู้บริหารโดยตรงเพื่อพิจารณาการพัฒนาปรับปรุงขบวนการปฏิบัติงาน
มีโครงการ “ดาวเด่นเอกชล” เพื่อเป็นการสร้างขวัญและกำลังใจให้แก่พนักงานที่ปฏิบัติตามกฎ
ระเบียบ ข้อบังคับ ของบริษัท

6. ชุมชน สังคม และสิ่งแวดล้อม บริษัทฯ
มีความมุ่งหวังที่จะปฏิบัติต่อสังคมและสิ่งแวดล้อมด้วยมาตรฐานที่สูงอย่างต่อเนื่อง
โดยยึดมั่นในการรักษามาตรฐานด้านความปลอดภัยและการควบคุมมลภาวะในการดำเนินธุรกิจ
มีจิตสำนึกและตระหนักในความเป็นส่วนหนึ่งของสังคมในการช่วยเหลือสังคม
สนับสนุนกิจกรรมสาธารณะประโยชน์แก่ชุมชน
และได้มีการสนับสนุนให้บุคลากรทั้งภายในและภายนอกองค์กรได้มีส่วนร่วมในโครงการการประหยัดพลังงานเพื่อเป็นการปลูกฝังให้เป็นนิสัยส่วนตัวและนำกลับมาใช้ในชีวิตประจำวันได้

หมวดที่ 4 การเปิดเผยข้อมูลและความโปร่งใส

บริษัทฯ มีนโยบายที่จะเปิดเผยข้อมูลทั้งทางการเงินและข่าวสารทั่วไปของบริษัท ต่อผู้ถือหุ้น นักลงทุน
รวมถึงสาธารณชนทั่วไป เป็นไปอย่างถูกต้อง ครบถ้วน ทั่วถึง เท่าเทียม โปร่งใส และทันการณ์
รวมทั้งเป็นไปตามกฎหมายและกฎระเบียบต่างๆ ที่เกี่ยวข้อง

1. การรายงานข้อมูลค่าตอบแทนกรรมการ และการถือหลักทรัพย์ของกรรมการและผู้บริหาร

  ข้อมูลค่าตอบแทนของกรรมการและผู้บริหารจะถูกเปิดเผยไว้ในแบบแสดงรายการข้อมูลประจำปี
  (แบบ 56-1) รายงานประจำปี (แบบ 56-2) และในเว็บไซต์ของบริษัทฯ

  กรรมการและผู้บริหารมีหน้าที่รายงานการถือครองหลักทรัพย์ต่อ ก.ล.ต. ทุกครั้งที่มีการซื้อ ขาย
  หรือโอนหลักทรัพย์ ตามมาตรา 59 แห่ง พ.ร.บ. หลักทรัพย์และตลาดหลักทรัพย์

2. การรายงานข้อมูลสารสนเทศของบริษัทฯ

  คณะกรรมการบริษัท หรือผู้ที่คณะกรรมการบริษัทมอบหมาย มีหน้าที่ในการเปิดเผยสารสนเทศ
  ทั้งที่เป็นสารสนเทศทางการเงินและที่ไม่ใช่ทางการเงินอย่างเพียงพอ เชื่อถือได้และทันเวลา
  เพื่อให้ผู้ถือหุ้นและผู้มีส่วนได้เสียของบริษัทฯ
  ได้รับสารสนเทศอย่างเท่าเทียมกันตามที่กำหนดโดยกฎหมายและข้อบังคับของบริษัทฯ บริษัทฯ
  มีการจัดทำและปรับปรุงข้อมูลบนเว็บไซต์ให้มีความครบถ้วนอย่างสม่ำเสมอ รวดเร็ว
  ทันสถานการณ์เพื่อให้แน่ใจว่าผู้ถือหุ้นสามารถหาข้อมูลประกอบการพิจารณาเพิ่มเติม
  และติดต่อกับหน่วยงานที่รับผิดชอบต่อการให้ข้อมูลได้อย่างสะดวก รวดเร็วและมีประสิทธิภาพ
  ช่องทางการรายงานข้อมูลสารสนเทศดังนี้

  1. ระบบอิเล็กทรอนิกส์ของ ตลท. และ ก.ล.ต.

  2. แบบแสดงรายการข้อมูลประจำปี (แบบ 56-1) และรายงานประจำปี (แบบ 56-2)

  3. ในเว็บไซต์ของบริษัทฯ ที่ www.aikchol.com

  4. การจัดส่งหนังสือเชิญประชุมสามัญผู้ถือหุ้นทางไปรษณีย์

  มีการจัดทำรายงานความรับผิดชอบของคณะกรรมการต่อรายงานทางการเงินในรายงานประจำปี
  ลงนามโดยประธานกรรมการและประธานกรรมการบริหาร

  คณะกรรมการบริษัท ดูแลให้มีการเปิดเผยข้อมูลและสารสนเทศของบริษัทฯ
  ทั้งที่เกี่ยวกับทางการเงินและที่ไม่ใช่การเงิน ให้มีการเปิดเผยข้อมูลที่ครบถ้วน
  ตรงต่อความเป็นจริง เชื่อถือได้ สม่ำเสมอ และทันเวลา
  ให้เป็นไปตามกฎหมายที่เกี่ยวข้องกับธุรกิจ
  และเป็นไปตามข้อบังคับของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์โดยเคร่งครัด

  บริษัทฯ มีช่องทางที่หลากหลายในการสื่อสารกับผู้ถือหุ้นและนักลงทุน
  ไม่ว่าจะเป็นตามที่กฎหมายกำหนด เช่น แบบ 56-1 รายงานประจำปี
  เว็บไซต์ของตลาดหลักทรัพย์แห่งประเทศไทย และช่องทางอื่นๆ เช่น
  การเปิดเผยข้อมูลผ่านเว็บไซต์ของบริษัทในหัวข้อนักลงทุนสัมพันธ์
  ซึ่งมีการปรับปรุงข้อมูลให้ทันการณ์อยู่เสมอ

  บริษัทฯ ได้จัดให้มีแผนกทะเบียนหุ้น ทำหน้าที่อำนวยความสะดวก
  และติดต่อสื่อสารกับผู้ลงทุนสถาบัน ผู้ถือหุ้น รวมทั้งนักวิเคราะห์และภาครัฐที่เกี่ยวข้อง
  ซึ่งผู้ลงทุนสามารถติดต่อขอทราบข้อมูลบริษัทได้ที่โทร 0-3893-9999 ต่อ 1126 หรือที่ Web
  Site : www.aikchol.com หรือที่ e-mail address : ir@aikchol.com

หมวดที่ 5 ความรับผิดชอบของคณะกรรมการ

  ประธานกรรมการและประธานกรรมการบริหารมีหน้าที่ความรับผิดชอบแยกต่างหากจากกันและไม่ใช่บุคคลเดียวกัน
  โดยประธานกรรมการมาจากการเลือกตั้งของกรรมการบริษัทฯ ทำหน้าที่เป็นประธานในที่ประชุม
  โดยควบคุมการประชุมของคณะกรรมการบริษัทให้เป็นไปตามระเบียบวาระการประชุม
  และสนับสนุนให้กรรมการทุกท่านมีส่วนร่วมในการประชุม เช่น ตั้งคำถามหรือข้อสังเกต
  ให้คำปรึกษาและให้ข้อเสนอแนะต่อผู้บริหาร และสนับสนุนการดำเนินธุรกิจของบริษัท
  และจะไม่ก้าวก่ายในการบริหารจัดการกิจการของบริษัท
  สำหรับประธานกรรมการบริหารทำหน้าที่บริหารจัดการกิจการของบริษัท
  และกำกับดูแลให้การดำเนินงานของบริษัทเป็นไปตามข้อบังคับ มติที่ประชุมผู้ถือหุ้น
  มติคณะกรรมการบริษัท นโยบายและแผนการประกอบธุรกิจของบริษัท และกฎหมายที่เกี่ยวข้อง
  นอกจากนี้คณะกรรมการบริษัทฯ มีกรรมการที่เป็นอิสระ 4 ท่าน ซึ่งจะทำให้เกิดการคานอำนาจ
  และการสอบทานการบริหารงาน

1.  โครงสร้างคณะกรรมการ

  โครงสร้างคณะกรรมการบริษัท
  ประกอบด้วยผู้ทรงคุณวุฒิที่มากด้วยความรู้และประสบการณ์ในหลายๆ ด้าน
  กรรมการทุกท่านมีส่วนร่วมในการกำหนดวิสัยทัศน์ ภารกิจ กลยุทธ์ เป้าหมาย
  แผนธุรกิจและงบประมาณของบริษัทฯ
  ตลอดจนกำกับดูแลให้คณะกรรมการบริหารดำเนินการให้เป็นไปตามแผนที่กำหนดไว้อย่างมีประสิทธิภาพ
  และประสิทธิผล

  คณะกรรมการบริษัทฯ มีทั้งสิ้น 11 ท่าน ประกอบด้วย กรรมการที่เป็นผู้บริหาร 4 ท่าน
  กรรมการที่ไม่ได้เป็นผู้บริหาร 3 ท่าน และกรรมการอิสระ 4 ท่าน ( คิดเป็นร้อยละ 40
  หรือไม่น้อยกว่า 1 ใน 3 ของจำนวนกรรมการทั้งคณะ ) ซึ่งมีคุณสมบัติ
  และความรู้ความสามารถทำให้เกิดการถ่วงดุลและสอบทานการบริหารงานอย่างเพียงพอ

  กรรมการที่เป็นผู้บริหาร

  กรรมการที่เป็นผู้บริหาร ได้แก่ กรรมการบริหาร
  หรือกรรมการที่เป็นผู้บริหารที่มีส่วนเกี่ยวข้องกับการบริหารจัดการเต็มเวลาและได้รับค่าตอบแทนรายเดือนเป็นประจำจากบริษัท
  ในรูปของเงินเดือน หรือผลตอบแทนอื่นๆ ตามระเบียบหรือสวัสดิการของบริษัท

กรรมการที่ไม่เป็นผู้บริหาร

  กรรมการที่ไม่เป็นผู้บริหาร คือ
  กรรมการที่ไม่มีส่วนเกี่ยวข้องกับการบริหารงานประจำหรือได้รับค่าตอบแทนเป็นรายได้ประจำจากบริษัท
  ทั้งนี้
  กรรมการที่ไม่ได้เป็นผู้บริหารดังกล่าวอาจเป็นผู้ที่ได้รับแต่งตั้งหรือเป็นตัวแทนจากผู้ถือหุ้นรายใหญ่

กรรมการอิสระ

  กรรมการอิสระ คือ กรรมการที่ไม่ได้บริหารจัดการบริษัท หรือบริษัทที่มีความเกี่ยวข้องกัน
  โดยเป็นอิสระต่อการบริหารจัดการ ผู้ถือหุ้นรายใหญ่ หรือผู้ที่มีอำนาจควบคุมกิจการ
  และเป็นผู้ที่ไม่มีธุรกิจหรือความเกี่ยวข้องทางผลประโยชน์ในบริษัท หรือบริษัทที่มีความเกี่ยวข้องกัน
  ซึ่งอาจทำให้ผลประโยชน์ของบริษัทและ/หรือผลประโยชน์ของผู้ถือหุ้นต้องลดลง

  กรรมการอิสระ มีคุณสมบัติตามเกณฑ์ที่ตลาดหลักทรัพย์ฯ และสำนักงาน กลต.กำหนด คือ

1.  ถือหุ้นไม่เกิน 1% ของจำนวนหุ้นที่มีสิทธิออกเสียงทั้งหมดในบริษัท บริษัทในเครือ
    บริษัทร่วมหรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
    ตามพระราชบัญญัติหลักทรัพย์ และตลาดหลักทรัพย์)

2.  ไม่เป็นหรือเคยเป็นกรรมการที่มีส่วนร่วมบริหารงาน ลูกจ้าง พนักงาน
    ที่ปรึกษาที่ได้เงินเดือนประจำ หรือผู้มีอำนาจควบคุมของบริษัท บริษัทใหญ่ บริษัทย่อย บริษัทร่วม
    บริษัทย่อยลำดับเดียวกัน ผู้ถือหุ้นรายใหญ่ หรือผู้มีอำนาจควบคุมของบริษัท
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปี ก่อนได้รับการแต่งตั้ง

3.  ไม่เป็นบุคคลที่มีความสัมพันธ์ทางสายโลหิต
    หรือโดยการจดทะเบียนตามกฎหมายในลักษณะที่เป็นบิดามารดา คู่สมรส พี่น้อง และบุตร
    รวมทั้งคู่สมรสของบุตร ของผู้บริหาร ผู้ถือหุ้นรายใหญ่ ผู้มีอำนาจควบคุม
    หรือบุคคลที่ได้รับการเสนอให้เป็นผู้บริหาร หรือผู้มีอำนาจควบคุมของบริษัทฯ หรือบริษัทย่อย

4.  ไม่มี หรือเคยมีความสัมพันธ์ทางธุรกิจกับบริษัทฯ, บริษัทใหญ่, บริษัทย่อย, บริษัทร่วม,
    หรือนิติบุคคลที่อาจมีความขัดแย้ง ในลักษณะที่อาจเป็นการขัดขวางการใช้วิจารณญาณอย่างอิสระ
    รวมทั้งไม่เป็น หรือเคยเป็นผู้ถือหุ้นรายใหญ่ กรรมการซึ่งไม่ใช่กรรมการอิสระ หรือผู้บริหาร
    ของผู้ที่มีความสัมพันธ์ทางธุรกิจกับบริษัทฯ หรือนิติบุคคลที่อาจมีความขัดแย้ง
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

5.  ไม่เป็น หรือเคยเป็นผู้สอบบัญชีของบริษัทฯ, บริษัทใหญ่, บริษัทย่อย, บริษัทร่วม,
    หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
    ผู้บริหาร หรือหุ้นส่วนผู้จัดการของสำนักงานสอบบัญชี ซึ่งมีผู้สอบบัญชีของบริษัทฯ,
    หรือนิติบุคคลที่อาจมีความขัดแย้งสังกัดอยู่
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

6.  ไม่เป็น หรือเคยเป็นผู้ให้บริการทางวิชาชีพใดๆ ซึ่งรวมถึงการให้บริการเป็นที่ปรึกษากฎหมาย
    หรือที่ปรึกษาทางการเงิน ซึ่งได้รับค่าบริการเกินกว่าสองล้านบาทต่อปีจากบริษัทฯ, บริษัทใหญ่,
    บริษัทย่อย, บริษัทร่วม, หรือนิติบุคคลที่อาจมีความขัดแย้ง
    ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
    กรรมการซึ่งไม่ใช่กรรมการอิสระ ผู้บริหาร
    หรือหุ้นส่วนผู้จัดการของผู้ให้บริการทางวิชาชีพนั้นด้วย
    เว้นแต่จะได้พ้นจากการมีลักษณะดังกล่าวมาแล้วไม่น้อยกว่าสองปีก่อนวันที่ได้รับการแต่งตั้ง

7.  ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
    หรือผู้ถือหุ้นซึ่งเป็นผู้ที่เกี่ยวข้อง กับผู้ถือหุ้นรายใหญ่ของบริษัทฯ

8.  ไม่มีลักษณะอื่นใดที่ทำให้ไม่สามารถให้ความเห็นอย่างอิสระเกี่ยวกับการดำเนินงานของบริษัทฯ

หน้าที่ของกรรมการบริษัท และกรรมการอิสระ

กรรมการบริษัททุกคนมีหน้าที่และความรับผิดชอบในการกำหนดและติดตามนโยบายการดำเนินงานของบริษัท
ซึ่งนอกจากอำนาจหน้าที่ของคณะกรรมการตามที่บริษัทได้กำหนดไว้ในหัวข้อ “โครงสร้างการจัดการ”
ในรายงานประจำปี ยังรวมถึงหน้าที่ในเรื่องต่างๆ ดังต่อไปนี้

1.  กรรมการสามารถเข้าถึงข้อมูลการเงินและข้อมูลธุรกิจอื่นอย่างเพียงพอเพื่อทำงานของตนอย่างมีประสิทธิภาพ

2.  กรรมการเข้าประชุมคณะกรรมการทุกครั้ง
    รวมทั้งการประชุมคณะกรรมการชุดย่อยและตั้งคำถามที่สำคัญเพื่อปกป้องและรักษาสิทธิและผลประโยชน์ของผู้ถือหุ้นและผู้มีส่วนได้เสียของบริษัท
    ตลอดจนเพื่อให้มั่นใจว่าบริษัทได้ปฏิบัติตามแนวทางปฏิบัติที่ดี

3.  กรรมการเข้าร่วมประชุมผู้ถือหุ้นทุกครั้ง
    โดยเฉพาะกรรมการที่ได้รับแต่งตั้งเป็นคณะกรรมการตรวจสอบ
    เพื่อร่วมกันตอบคำถามและชี้แจงในประเด็นที่ผู้ถือหุ้นมีข้อซักถาม
    ตลอดจนรับทราบประเด็นข้อเสนอแนะจากผู้ถือหุ้น

4.  กรรมการมีความสามารถและประสงค์จะเรียนรู้ธุรกิจของบริษัท
    รวมทั้งแสดงความคิดเห็นของตนอย่างอิสระด้วยการเสียสละเวลาและความสนใจมากพอให้กับเรื่องที่มีความสำคัญทั้งหมด

  การกำหนดค่าตอบแทนของกรรมการและผู้บริหาร

  บริษัทมีการพิจารณาค่าตอบแทนที่เหมาะสมให้แก่คณะกรรมการและผู้บริหาร
  โดยได้มีการเสนออนุมัติต่อที่ประชุมผู้ถือหุ้นเพื่อจ่ายค่าตอบแทนให้แก่คณะกรรมการบริษัทฯ
  ซึ่งอยู่ในรูปของค่าบำเหน็จ และค่าเบี้ยประชุมรายครั้ง
  โดยพิจารณาเปรียบเทียบกับการจ่ายค่าตอบแทนกรรมการของบริษัทที่มีขนาดใกล้เคียงกัน
  และอยู่ในอุตสาหกรรมเดียวกัน ส่วนคณะกรรมการชุดย่อย
  ได้รับผลตอบแทนในรูปของค่าเบี้ยประชุมรายครั้ง

  ค่าตอบแทนของผู้บริหาร อยู่ในรูปของเงินเดือนและโบนัส และขึ้นอยู่กับหน้าที่ความรับผิดชอบ
  ผลการปฏิบัติงานของผู้บริหารแต่ละท่าน ประกอบกับผลการดำเนินงานของบริษัท

  สำหรับรายละเอียดค่าตอบแทนกรรมการบริษัท ปี 2558 ซึ่งได้รับอนุมัติจากที่ประชุมผู้ถือหุ้น
  บริษัทฯ ได้เปิดเผยจำนวนเงินเป็นรายบุคคลและได้เปิดเผยค่าตอบแทนของผู้บริหาร ในหัวข้อ
  โครงสร้างการจัดการ ในรายงานประจำปี 2558

  หลักเกณฑ์การประเมินการปฏิบัติงานของคณะกรรมการบริษัทฯ

  คณะกรรมการบริษัทฯ จะมีการประเมินผลการปฏิบัติงานของตนเองเป็นประจำทุกปี
  โดยทำการประเมินผลการปฏิบัติหน้าที่ของตนเองเป็นรายบุคคล และรวบรวมสรุปผลประเมิน
  เพื่อพิจารณาทบทวนผลงาน ปัญหาและอุปสรรคต่างๆ ในระหว่างปีที่ผ่านมา
  เพื่อให้การทำงานของคณะกรรมการมีประสิทธิภาพและประสิทธิผลมากขึ้น
  และช่วยปรับปรุงความสัมพันธ์ระหว่างคณะกรรมการบริษัทฯ กับฝ่ายจัดการ

  ซึ่งจากการประเมินผลการปฏิบัติงานของคณะกรรมการบริษัทฯ ประจำปี 2558
  พบว่ามีผลการปฏิบัติงานอยู่ที่ 90.15% ซึ่งอยู่ในเกณฑ์ “ดีมาก”

  บริษัทฯ ได้นำเรียนผลการประเมินต่อที่ประชุมคณะกรรมการบริษัทฯ ครั้งที่ 294 เมื่อวันที่ 23
  ธันวาคม 2558 เพื่อร่วมกันสนับสนุนการปฏิบัติงานของคณะกรรมการให้ดียิ่งขึ้นไป

  การประชุมคณะกรรมการ

1.  คณะกรรมการบริษัท กำหนดประชุมปกติเป็นประจำทุก 2
    เดือนและมีการประชุมพิเศษเพิ่มตามความจำเป็น โดยมีการกำหนดปฏิทินวันประชุมล่วงหน้า
    ทั้งมีวาระการประชุมชัดเจน และมีวาระพิจารณาติดตามผลการดำเนินงานเป็นประจำ
    เลขานุการบริษัท ได้จัดทำหนังสือเชิญประชุมพร้อมระเบียบวาระการประชุม
    และเอกสารก่อนการประชุมล่วงหน้า 7 วัน
    เพื่อให้คณะกรรมการได้มีเวลาศึกษาข้อมูลอย่างเพียงพอก่อนเข้าร่วมประชุม
    ปกติการประชุมแต่ละครั้งจะใช้เวลาประมาณ 3-4 ชั่วโมง โดยในปี 2558
    คณะกรรมการบริษัท มีการประชุม จำนวน 6 ครั้ง

  ในการประชุมเพื่อพิจารณาผลการดำเนินงานของกรรมการที่เป็นผู้บริหาร
  มีนโยบายให้กรรมการผู้ที่ถูกประเมินหรือผู้ที่เกี่ยวข้อง
  ต้องออกจากห้องประชุมเพื่อความเป็นอิสระในการอภิปรายปัญหาต่างๆ เกี่ยวกับการจัดการ
  และพิจารณาผลงานของผู้ถูกประเมิน อย่างโปร่งใส และไม่มีอคติต่อกัน โดยในปี 2558
  มีการประชุมดังกล่าว จำนวน 2 ครั้ง คือ ครั้งที่ 292/2558 และ ครั้งที่ 294/2558

  ในการประชุมคณะกรรมการบริษัท
  มีวาระเรื่องพิจารณาประเมินผลการดำเนินงานและพิจารณาเงินเดือนของตำแหน่งผู้บริหาร
  เมื่อการปฏิบัติงานครบวาระ 1 ปี โดยในปี 2558 มีการประชุมพิจารณา จำนวน 1 ครั้ง คือ
  ครั้งที่ 294/2558 โดยมีหลักเกณฑ์กำหนดผลงานเป็นเงื่อนไขไว้

2.  คณะกรรมการตรวจสอบ กำหนดประชุมเป็นประจำทุกเดือน
    และถ้ามีเรื่องเร่งด่วนก็จะมีการเพิ่มวันประชุม ในการประชุมแต่ละเดือนจะประชุมรวม 2 วัน
    ในกลุ่ม รพ.เอกชล 1 และรพ.เอกชล 2 เพื่อให้สามารถติดตามงานได้อย่างใกล้ชิด
    สำหรับการจัดส่งหนังสือเชิญประชุม
    และเอกสารประกอบการประชุมปฏิบัติเช่นเดียวกับประชุมคณะกรรมการบริษัทฯ โดยในปี 2558
    คณะกรรมการมีการประชุม จำนวน 22 ครั้ง

3.  คณะกรรมการสรรหาและพิจารณาค่าตอบแทน ประชุมเมื่อต้องสรรหากรรมการ หรือผู้บริหาร
    โดยประธานคณะกรรมการสรรหาและพิจารณาค่าตอบแทน
    จะให้เลขานุการส่งหนังสือเชิญประชุมและเอกสารประกอบการประชุมปฏิบัติเช่นเดียวกับประชุมคณะกรรมการบริษัท
    โดยในปี 2558 คณะกรรมการมีการประชุม จำนวน 2 ครั้ง

4.  คณะกรรมการบริหาร กำหนดประชุมเป็นประจำเดือนละ 2 ครั้ง สัปดาห์เว้นสัปดาห์
    สำหรับการจัดส่งหนังสือเชิญประชุมและเอกสารประกอบการประชุมปฏิบัติเช่นเดียวกับประชุมคณะกรรมการบริษัท
    โดยในปี 2558 คณะกรรมการมีการประชุม จำนวน 18 ครั้ง

  การประชุมของคณะกรรมการทุกคณะ จะมีการจดบันทึกการประชุมเป็นลายลักษณ์อักษร
  ซึ่งมีระบบการจัดเก็บอย่างดี สืบค้นง่าย
  และไม่สามารถแก้ไขข้อมูลโดยไม่ผ่านที่ประชุมแต่ละคณะได้ โดยพร้อมให้คณะกรรมการ
  หรือผู้ที่เกี่ยวข้องตรวจสอบได้

  ทั้งนี้ ในปี 2558 บริษัทฯ
  ได้เปิดเผยจำนวนการเข้าประชุมของกรรมการบริษัทและกรรมการชุดย่อยในหัวข้อ
  “โครงสร้างการจัดการ”

การกำหนดค่าตอบแทนของกรรมการและผู้บริหาร

  บริษัทมีการพิจารณาค่าตอบแทนที่เหมาะสมให้แก่คณะกรรมการและผู้บริหาร
  โดยได้มีการเสนออนุมัติต่อที่ประชุมผู้ถือหุ้นเพื่อจ่ายค่าตอบแทนให้แก่คณะกรรมการบริษัท
  ซึ่งอยู่ในรูปของค่าบำเหน็จ และค่าเบี้ยประชุมรายครั้ง
  โดยพิจารณาเปรียบเทียบกับการจ่ายค่าตอบแทนกรรมการของบริษัทที่มีขนาดใกล้เคียงกัน
  และอยู่ในอุตสาหกรรมเดียวกัน ส่วนคณะกรรมการชุดย่อย
  ได้รับผลตอบแทนในรูปของค่าเบี้ยประชุมรายครั้ง

  ค่าตอบแทนของผู้บริหาร อยู่ในรูปของเงินเดือนและโบนัส และขึ้นอยู่กับหน้าที่ความรับผิดชอบ
  ผลการปฏิบัติงานของผู้บริหารแต่ละท่าน ประกอบกับผลการดำเนินงานของบริษัท

  สำหรับรายละเอียดค่าตอบแทนกรรมการบริษัท ปี 2558 ซึ่งได้รับอนุมัติจากที่ประชุมผู้ถือหุ้น
  บริษัทฯ ได้เปิดเผยจำนวนเงินเป็นรายบุคคลและได้เปิดเผยค่าตอบแทนของผู้บริหาร ในหัวข้อ
  “โครงสร้างการจัดการ” ในรายงานประจำปี 2558

นโยบายการปฐมนิเทศกรรมการใหม่

  บริษัทฯ จัดปฐมนิเทศและแนะนำลักษณะประกอบธุรกิจและแนวทางการดำเนินงานของบริษัทฯ
  ให้แก่กรรมการใหม่ รวมถึงมีนโยบายสนับสนุนให้กรรมการฯ
  เข้ารับการอบรมหลักสูตรจากสมาคมส่งเสริมสถาบันกรรมการบริษัทไทย (IOD)
  และเพื่อเป็นการพัฒนา สนับสนุนและส่งเสริมการปฏิบัติหน้าที่ของคณะกรรมการบริษัทฯ

การพัฒนากรรมการและผู้บริหาร

  บริษัทฯ ส่งเสริมและสนับสนุนการฝึกอบรมและให้ความรู้กับกรรมการ ผู้บริหาร เลขานุการบริษัทฯ
  เป็นต้น เพื่อเป็นการเสริมสร้างพัฒนาการปฏิบัติอย่างต่อเนื่อง คณะกรรมการบริษัท
  เข้าร่วมในการสัมมนาที่จัดโดยหน่วยงานที่เกี่ยวข้อง เช่น
  สมาคมส่งเสริมสถาบันกรรมการบริษัทไทย (IOD) ตลาดหลักทรัพย์แห่งประเทศไทย เป็นต้น
  เพื่อพัฒนาและเพิ่มทักษะในการปฏิบัติหน้าที่ในฐานะกรรมการบริษัท ได้อย่างมีประสิทธิภาพยิ่งขึ้น
  ซึ่งกรรมการบริษัท เข้ารับการอบรมและสัมมนาในหลักสูตรต่างๆ ของ IOD

  ในปี 2558 มีกรรมการที่เข้าร่วมอบรมหลักสูตรของสมาคมส่งเสริมสถาบันกรรมการบริษัทไทย
  (IOD) คือนายแพทย์สานิตย์ ชากฤษณ์ ตำแหน่ง กรรมการ และ
  รองศาตราจารย์ด็อกเตอร์นายแพทย์อติเรก จิวะพงศ์ ตำแหน่ง กรรมการ เข้าร่วมอบรมหลักสูตร
  Director Accreditation Program (DAP) (2015)

  9.2 คณะกรรมการชุดย่อย

  คณะกรรมการบริษัทได้มีมติแต่งตั้งคณะกรรมการชุดย่อย จำนวน 3 ชุด ประกอบด้วย
  คณะกรรมการตรวจสอบ คณะกรรมการสรรหาและพิจารณาค่าตอบแทน และคณะกรรมการบริหาร
  ซึ่งได้แบ่งแยกหน้าที่คณะกรรมการชุดย่อยต่างๆ
  ไว้อย่างชัดเจนโดยการกำหนดขอบเขตอำนาจหน้าที่ความรับผิดชอบไว้ในกฎบัตรของคณะกรรมการชุดย่อยแต่ละคณะ

  บริษัทฯ ได้เปิดเผยการดำรงตำแหน่งกรรมการที่บริษัทอื่นของกรรมการแต่ละท่าน
  ไว้ในประวัติคณะกรรมการ
  ซึ่งไม่มีกรรมการท่านใดดำรงตำแหน่งกรรมการในบริษัทจดทะเบียนเกิน 5 บริษัท

  9.2.1 คณะกรรมการตรวจสอบ

  ประกอบด้วย กรรมการอิสระจำนวน 4 ท่าน และมีวาระการดำรงตำแหน่งเป็นเวลา 2 ปี
  โดยมีรายชื่อคณะกรรมการตรวจสอบ ดังนี้

1.  นายวิชัย เทพเฉลิม ประธานกรรมการตรวจสอบ

2.  นายแพทย์กฤษฎา บานชื่น กรรมการตรวจสอบ

3.  ร้อยตรีกิตติ ธรณินทร์ กรรมการตรวจสอบ

4.  รศ.ดร.นพ.อติเรก จิวะพงศ์ กรรมการตรวจสอบ

คุณสมบัติของคณะกรรมการตรวจสอบ

กรรมการตรวจสอบของบริษัทต้องเป็นกรรมการอิสระที่ได้รับการแต่งตั้งจากที่ประชุมผู้ถือหุ้น
หรือที่ประชุมคณะกรรมการบริษัท
ทั้งนี้ต้องมีคุณสมบัติตามข้อกำหนดของคณะกรรมการกำกับหลักทรัพย์และตลาดหลักทรัพย์ ข้างต้น

  1. ถือหุ้นไม่เกินร้อยละ 1 ของจำนวนหุ้นที่มีสิทธิออกเสียงทั้งหมดของบริษัท บริษัทใหญ่ บริษัทย่อย
  บริษัทร่วม ผู้ถือหุ้นรายใหญ่ หรือผู้มีอำนาจควบคุมของผู้ขออนุญาต หรือนิติบุคคลที่มีความขัดแย้ง
  ทั้งนี้ ให้นับรวมการถือหุ้นของผู้ที่เกี่ยวข้องด้วยของกรรมการอิสระรายนั้นๆ ด้วย

  2. ไม่เป็น หรือเคยเป็นกรรมการที่มีส่วนร่วมบริหารงาน ลูกจ้าง พนักงาน
  ที่ปรึกษาที่ได้เงินเดือนประจำ หรือผู้มีอำนาจควบคุมบริษัทฯ บริษัทใหญ่ บริษัทย่อย บริษัทร่วม
  บริษัทย่อยในลำดับเดียวกัน ผู้ถือหุ้นรายใหญ่ หรือนิติบุคคลที่มีความขัดแย้ง
  เว้นแต่จะได้พ้นจากการมีลักษณะดังกล่าวมาแล้ว ไม่น้อยกว่า 2 ปี ก่อนได้รับการเลือกตั้ง

  3. ไม่เป็นบุคคลที่มีความสัมพันธ์ทางสายโลหิต
  หรือโดยการจดทะเบียนตามกฎหมายในลักษณะที่เป็นบิดา มารดา คู่สมรส พี่น้อง และบุตร
  รวมทั้งคู่สมรสของบุตร ของกรรมการรายอื่น ผู้บริหาร ผู้ถือหุ้นรายใหญ่ ผู้มีอำนาจควบคุม
  หรือบุคคลที่ได้รับการเสนอให้เป็น กรรมการ ผู้บริหาร หรือผู้มีอำนาจควบคุมของบริษัทฯ
  หรือบริษัทย่อย

  4. ไม่มี หรือเคยมีความสัมพันธ์ทางธุรกิจกับบริษัทฯ บริษัทใหญ่ บริษัทย่อย บริษัทร่วม
  ผู้ถือหุ้นรายใหญ่ ผู้มีอำนาจควบคุมของบริษัท หรือนิติบุคคลที่อาจมีความขัดแย้ง
  ในลักษณะที่อาจเป็นการขัดขวางการใช้วิจารณญาณอย่างอิสระ รวมทั้งไม่เป็น
  หรือเคยเป็นผู้ถือหุ้นที่มีนัย หรือผู้มีอำนาจควบคุมของผู้ที่มีความสัมพันธ์ทางธุรกิจกับบริษัทฯ
  บริษัทใหญ่ บริษัทย่อย บริษัทร่วม ผู้ถือหุ้นรายใหญ่ ผู้มีอำนาจควบคุมของผู้ขออนุญาต
  กรรมการซึ่งไม่ใช่กรรมการอิสระหรือผู้บริหารของผู้ที่มีความสัมพันธ์ทางธุรกิจกับบริษัทฯ
  หรือนิติบุคคลที่อาจมีความขัดแย้ง เว้นแต่จะได้ พ้นจากการมีลักษณะดังกล่าวมาแล้วมาน้อยกว่า 2
  ปีก่อนวันที่ได้รับการแต่งตั้ง

  ความสัมพันธ์ทางธุรกิจดังกล่าวข้างต้น
  รวมถึงการทำรายการทางการค้าที่กระทำเป็นปกติเพื่อประกอบกิจการ การเช่า หรือ
  ให้เช่าอสังหาริมทรัพย์ รายการเกี่ยวกับทรัพย์สิน หรือบริการ หรือการให้
  หรือรับความช่วยเหลือทางการเงิน ด้วยการรับ หรือการให้ยืม ค้ำประกัน
  การให้สินทรัพย์เป็นหลักประกันหนี้สิน รวมถึงพฤติการณ์อื่นทำนองเดียวกัน ซึ่งเป็นผลให้ผู้ขออนุญาต
  หรือคู่สัญญามีภาระหนี้สินที่ต้องชำระต่ออีกฝ่ายหนึ่ง ตั้งแต่ร้อยละ 3
  ของทรัพย์สินที่มีตัวตนสุทธิของผู้ขออนุญาต หรือตั้งแต่ 20 ล้านบาทขึ้นไป
  แล้วแต่จำนวนใดจะต่ำกว่า ทั้งนี้
  การคำนวณภาระหนี้ดังกล่าวให้เป็นไปตามวิธีการคำนวณมูลค่าของรายการที่เกี่ยวโยงกันตามประกาศคณะกรรมการกำกับตลาดทุนว่าด้วยหลักเกณฑ์ในการทำรายการที่เกี่ยวโยง
  โดยอนุโลม แต่ในการพิจารณาภาระหนี้สินดังกล่าว ให้นับรวมภาระหนี้สินที่เกิดขึ้นในระหว่าง 1 ปี
  ก่อนวันที่มีความสัมพันธ์ทางธุรกิจกับบุคคลเดียวกัน

  5. ไม่เป็น หรือเคยเป็นผู้สอบบัญชีของบริษัทฯ บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง และไม่เป็นผู้ถือหุ้นรายใหญ่ กรรมการซึ่งไม่ใช่กรรมการอิสระ
  ผู้บริหาร ผู้ถือหุ้นที่มีนัย ผู้มีอำนาจควบคุม หรือหุ้นส่วนผู้จัดการของสำนักงานสอบบัญชี
  ซึ่งมีผู้สอบบัญชีของบริษัทฯ หรือนิติบุคคลที่อาจมีความขัดแย้งสังกัดอยู่
  เว้นแต่จะได้พ้นจากการมีลักษณะดังกล่าวมาแล้วไม่น้อยกว่า 2 ปี ก่อนวันที่ได้รับการแต่งตั้ง

  6. ไม่เป็น หรือเคยเป็นผู้ให้บริการทางวิชาชีพใดๆ
  ซึ่งรวมถึงการให้บริการเป็นที่ปรึกษากฎหมายหรือที่ปรึกษาทางการเงิน ซึ่งได้รับค่าบริการเกินกว่า
  2 ล้านบาทต่อปีจากบริษัทฯ บริษัทใหญ่ บริษัทย่อย บริษัทร่วม หรือนิติบุคคลที่อาจมีความขัดแย้ง
  ทั้งนี้ในกรณีที่ผู้ให้บริการทางวิชาชีพเป็นนิติบุคคล ให้รวมถึงการเป็นผู้ถือหุ้นรายใหญ่
  กรรมการซึ่งไม่ใช่กรรมการอิสระ ผู้บริหาร ผู้มีอำนาจควบคุม หรือหุ้นส่วนผู้จัดการ
  ของผู้ให้บริการทางวิชาชีพนั้นด้วย เว้นแต่ จะได้พ้นจากการมีลักษณะดังกล่าวมาแล้วไม่น้อยกว่า 2
  ปีก่อนวันที่ได้รับการแต่งตั้ง

  7. ไม่เป็นกรรมการที่ได้รับการแต่งตั้งขึ้นเป็นตัวแทนของกรรมการของบริษัทฯ ผู้ถือหุ้นรายใหญ่
  หรือผู้ถือหุ้นซึ่งเป็นผู้ที่เกี่ยวข้องกับผู้ถือหุ้นรายใหญ่ของบริษัทฯ

  8.
  ไม่มีลักษณะอื่นใดที่ทำให้ไม่สามารถให้ความเห็นอย่างเป็นอิสระเกี่ยวกับการดำเนินงานของบริษัทฯ

  9. ไม่เป็นกรรมการที่ได้รับมอบหมายจากคณะกรรมการบริษัทฯ
  ให้ตัดสินใจในการดำเนินกิจการของบริษัทฯ บริษัทใหญ่ บริษัทย่อย บริษัทร่วม
  หรือนิติบุคคลที่อาจมีความขัดแย้ง

  10. ไม่เป็นกรรมการของบริษัทใหญ่ บริษัทย่อย หรือบริษัทย่อยในลำดับเดียวกัน
  เฉพาะที่เป็นบริษัทจดทะเบียน

  11. เพื่อประโยชน์ในการพิจารณาคุณสมบัติดังกล่าว จึงได้ให้คำจำกัดความไว้ ดังต่อไปนี้

  11.1 “บริษัทใหญ่” หมายความว่า
  บริษัทที่ถือหุ้นในบริษัทจดทะเบียนไม่ว่าทางตรงหรือทางอ้อมเกินกว่าร้อยละ 50
  ของทุนที่ชำระแล้วของบริษัทจดทะเบียน

  11.2 “บริษัทย่อย” หมายความว่า บริษัทที่บริษัทจดทะเบียนถือหุ้น ไม่ว่าทางตรงหรือทางอ้อม
  เกินกว่าร้อยละ 50 ของทุนชำระแล้วของบริษัทนั้น

  11.3 “ผู้ถือหุ้นรายใหญ่” หมายความว่า ผู้ที่ถือหุ้นไม่ว่าโดยตรงหรือทางอ้อมในบริษัทจดทะเบียน
  หรือบริษัทย่อยรวมกันเกินกว่าร้อยละ 10 ของทุนชำระแล้ว
  ของบริษัทหรือบริษัทย่อยการถือหุ้นดังกล่าวให้นับรวมถึงหุ้นที่ถือโดยผู้ที่เกี่ยวข้องด้วย

  11.4 “ผู้บริหาร” หมายความว่า กรรมการบริหาร ผู้จัดการ พนักงานระดับผู้จัดการฝ่ายขึ้นไป
  หรือผู้ซึ่งดำรงตำแหน่งเทียบเท่าที่เรียกชื่ออย่างอื่นที่มีอำนาจจัดการของบริษัทฯ และบริษัทย่อย
  และรวมถึงบุคคลที่บริษัทฯ หรือบริษัทย่อยทำสัญญาให้มีอำนาจทั้งหมด
  หรือบางส่วนในการบริหารงานของบริษัทฯ หรือ บริษัทย่อย

  11.5 “ผู้ที่เกี่ยวข้อง” หมายความว่า บุคคลตามมาตรา 258 (1) ถึง (2)
  แห่งพระราชบัญญัติหลักทรัพย์ และตลาดหลักทรัพย์ พ.ศ. 2535

  11.6 “ความเห็นที่เป็นอิสระ” หมายความว่า
  การแสดงความเห็นหรือรายงานได้อย่างเสรีตามภารกิจที่ได้รับมอบหมาย
  โดยไม่ต้องคำนึงถึงผลประโยชน์ใดๆ ที่เกี่ยวกับทรัพย์สินหรือตำแหน่งหน้าที่
  และไม่ตกอยู่ภายใต้อิทธิพลของบุคคลหรือกลุ่มบุคคลใด รวมถึงไม่มีสถานการณ์ใดๆ
  ที่จะมาบีบบังคับให้ไม่สามารถแสดงความเห็นได้ตามที่พึงจะเป็น

อำนาจหน้าที่และความรับผิดชอบ

1.  สอบทานให้บริษัทฯ มีรายงานทางการเงินอย่างถูกต้องและเพียงพอ

2.  สอบทานให้บริษัทฯ มีระบบการควบคุมภายใน (Internal Control)
    และระยะการตรวจสอบภายใน (Internal Audit) ที่เหมาะสมและมีประสิทธิผล
    และพิจารณาความเป็นอิสระของหน่วยงานตรวจสอบภายใน
    ตลอดจนให้ความเห็นชอบในการพิจารณาแต่งตั้ง โยกย้าย เลิกจ้าง
    รวมถึงการพิจารณาให้โทษกับหัวหน้าแผนกตรวจสอบภายใน
    โดยประเมินผลร่วมกับผู้ดำรงตำแหน่งสูงสุดของฝ่ายจัดการ

3.  สอบทานให้บริษัทปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  สอบทานให้บริษัทฯ มีระบบบริหารความเสี่ยง
    และมาตรการในการจัดการความเสี่ยงอย่างเหมาะสม

5.  สอบทานมาตรฐานการตรวจรักษาพยาบาล เพื่อให้เป็นไปอย่างถูกต้อง
    และเหมาะสมตามมาตรฐาน

6.  สอบทานกระบวนการภายในเกี่ยวกับการรับแจ้งเบาะแสและการรับข้อร้องเรียน
    โดยเฉพาะเกี่ยวกับรายการในงบการเงินที่ไม่เหมาะสมหรือประเด็นอื่นๆ ด้วย
    โดยต้องทำให้ผู้แจ้งเบาะแสมั่นใจได้ว่ามีกระบวนการสอบสวนที่เป็นอิสระ
    และมีการดำเนินการในการติดตามที่เหมาะสม

7.  สอบทานหลักฐานการไต่สวนภายใน เมื่อมีข้อสงสัยหรือสันนิษฐานว่า
    อาจมีการทุจริตหรือมีสิ่งผิดปกติ หรือความบกพร่องสำคัญในระบบการควบคุมภายใน
    และนำเสนอคณะกรรมการบริษัทฯ พิจารณาต่อไป

8.  พิจารณาอนุมัติกฎบัตรของแผนกตรวจสอบภายใน

9.  พิจารณาอนุมัติแผนตรวจสอบประจำปีของแผนกตรวจสอบภายใน

10. พิจารณา คัดเลือก เสนอแต่งตั้งบุคคลซึ่งมีความเป็นอิสระเพื่อทำหน้าที่เป็นผู้สอบบัญชีของบริษัทฯ
    และเสนอค่าตอบแทนของบุคคลดังกล่าว รวมทั้งเข้าร่วมประชุมกับผู้สอบบัญชี
    โดยไม่มีฝ่ายจัดการเข้าร่วมประชุมอย่างน้อยปีละ 1 ครั้ง

11. พิจารณารายการที่เกี่ยวโยงกันหรือรายการที่อาจมีความขัดแย้งทางผลประโยชน์ให้เป็นไปตามกฎหมายและข้อกำหนดของตลาดหลักทรัพย์
    ทั้งนี้ เพื่อให้ความมั่นใจว่ารายการดังกล่าวสมเหตุสมผล และเป็นประโยชน์สูงสุดของบริษัทฯ

12. จัดทำรายงานกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงานดังกล่าวต้องลงนามโดยประธานกรรมการตรวจสอบ
    และต้องประกอบด้วยข้อมูลอย่างน้อย ดังต่อไปนี้

  12.1 ความเห็นเกี่ยวกับความถูกต้อง ครบถ้วน
  เป็นที่เชื่อถือได้ของรายงานทางการเงินของบริษัทฯ

  12.2 ความเห็นเกี่ยวกับความเพียงพอของระบบควบคุมภายในของบริษัทฯ

  12.3 ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  12.4 ความเห็นเกี่ยวกับความเหมาะสมของผู้สอบบัญชี

  12.5 ความเห็นเกี่ยวกับรายการที่อาจมีความขัดแย้งทางผลประโยชน์

  12.6 จำนวนการประชุมคณะกรรมการตรวจสอบ
  และการเข้าร่วมประชุมของคณะกรรมการตรวจสอบแต่ละท่าน

  12.7
  ความเห็นหรือข้อสังเกตโดยรวมที่คณะกรรมการตรวจสอบได้รับจากการปฏิบัติหน้าที่ตามกฎบัตร
  (Charter)

  12.8 รายการอื่นที่เห็นว่าผู้ถือหุ้นและผู้ลงทุนทั่วไปควรทราบ
  ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

  12.9 ปฏิบัติการอื่นใดตามที่คณะกรรมการของบริษัทฯ
  มอบหมายด้วยความเห็นชอบจากคณะกรรมการตรวจสอบ

13. หน้าที่อื่นๆ

  13.1 สอบทานกฎบัตรของคณะกรรมการตรวจสอบเป็นประจำทุกปี เพื่อพิจารณาว่า
  มีความจำเป็นต้องปรับเปลี่ยนความรับผิดชอบของคณะกรรมการตรวจสอบที่กำหนดไว้หรือไม่
  และเสนอให้มีการพิจารณาเปลี่ยนแปลง หากมีความจำเป็น และนำเสนอคณะกรรมการบริษัทฯ
  เพื่อพิจารณาอนุมัติ

  13.2
  คณะกรรมการตรวจสอบสามารถขอคำปรึกษาจากที่ปรึกษาภายนอกที่เป็นอิสระได้ในกรณีจำเป็น
  โดยบริษัทฯ เป็นผู้ออกค่าใช้จ่ายในการปฏิบัติหน้าที่ดังกล่าวข้างต้น
  คณะกรรมการตรวจสอบมีความรับผิดชอบต่อคณะกรรมการของบริษัทฯ โดยตรง
  และคณะกรรมการของบริษัทฯ ยังคงมีความรับผิดชอบในการดำเนินงานของบริษัทฯ
  ต่อบุคคลภายนอก

2.  คณะกรรมการสรรหาและพิจารณาค่าตอบแทน

  คณะกรรมการสรรหาและพิจารณาค่าตอบแทน ประกอบด้วยกรรมการอิสระ
  มีวาระการดำรงตำแหน่งเป็นระยะเวลา 2 ปี
  รายชื่อคณะกรรมการสรรหาและพิจารณาค่าตอบแทน ประกอบด้วย

  1. นายแพทย์กฤษฎา บานชื่น ประธานกรรมการสรรหาและพิจารณาค่าตอบแทน

2. นายวิชัย เทพเฉลิม กรรมการสรรหาและพิจารณาค่าตอบแทน

3. ร้อยตรีกิตติ ธรณินทร์ กรรมการสรรหาและพิจารณาค่าตอบแทน

อำนาจหน้าที่และความรับผิดชอบ

การพิจารณาด้านการสรรหา

  1. กำหนดนโยบาย หลักเกณฑ์ และวิธีการในการสรรหากรรมการและผู้มีอำนาจในการจัดการ
  เพื่อเสนอให้คณะกรรมการบริษัทฯ พิจารณาอนุมัติ

  2.
  คัดเลือกและเสนอชื่อบุคคลที่มีคุณสมบัติเหมาะสมและเป็นไปตามระเบียบและกฎหมายที่เกี่ยวข้องกำหนดเพื่อดำรงตำแหน่งกรรมการบริษัท
  กรรมการในคณะกรรมการชุดย่อย และผู้มีอำนาจในการจัดการ ให้คณะกรรมการบริษัทพิจารณา

  ทั้งนี้ในการเสนอชื่อกรรมการบริษัทฯ
  คณะกรรมการสรรหาและพิจารณาค่าตอบแทนจะพิจารณาถึงประสบการณ์อย่างน้อยด้านหนึ่งด้านใดที่สำคัญสำหรับคณะกรรมการบริษัท
  (เช่นการแพทย์ การเงิน บริหารธุรกิจ การตลาด การบริหารทรัพยากรบุคคล กฎหมาย
  การจัดการ)
  ตลอดจนพิจารณาถึงความสามารถที่จะช่วยให้การดำเนินการของคณะกรรมการบริษัทฯ
  เป็นไปอย่างรอบคอบยิ่งขึ้น ความสามารถในการดำเนินการตัดสินใจทางธุรกิจอย่างมีเหตุมีผล
  ความสามารถในการคิดอย่างมีกลยุทธ์ แสดงให้เห็นถึงความมีประสบการณ์ในการเป็นผู้นำ
  รวมทั้งความชำนาญในวิชาชีพในระดับสูงและความซื่อสัตย์
  ตลอดจนมีคุณสมบัติส่วนบุคคลอื่นที่เหมาะสม

  3. ดูแลให้คณะกรรมการและคณะกรรมการชุดย่อยมีขนาดและองค์ประกอบที่เหมาะสมกับองค์กร
  รวมถึงมีการปรับเปลี่ยนให้สอดคล้องกับสภาพแวดล้อมที่เปลี่ยนแปลงไป โดยคณะกรรมการบริษัทฯ
  และคณะกรรมการชุดย่อยจะต้องประกอบด้วยบุคคลที่มีความรู้ความสามารถ ทักษะ
  และประสบการณ์ในด้านต่างๆ

  4. เปิดเผยนโยบายและรายละเอียดของกระบวนการสรรหาในรายงานประจำปีของบริษัทฯ

  5.
  ทบทวนและสรุปผลการจัดทำแผนการสืบทอดตำแหน่งและความต่อเนื่องในการบริหารที่เหมาะสม
  สำหรับตำแหน่งผู้บริหารระดับสูง เป็นประจำทุกปีและรายงานให้คณะกรรมการบริษัทฯ รับทราบ

การพิจารณาด้านค่าตอบแทน

  1. กำหนดนโยบาย หลักเกณฑ์ หรือวิธีการพิจารณาค่าตอบแทนและผลประโยชน์อื่น
  รวมถึงเสนอค่าตอบแทนสำหรับตำแหน่ง ผู้บริหารระดับสูง โดยมีหลักเกณฑ์ที่ชัดเจน โปร่งใส
  และนำเสนอให้คณะกรรมการบริษัทฯ พิจารณาอนุมัติ

  2. ดูแลให้กรรมการบริษัทฯ และผู้บริหารระดับสูง
  ได้รับผลตอบแทนที่เหมาะสมกับหน้าที่และความรับผิดชอบ

  3. กำหนดแนวทางในการประเมินผลงานของกรรมการบริษัทฯ
  และผู้มีอำนาจในการจัดการเพื่อพิจารณาผลตอบแทนประจำปี

  4. เปิดเผยนโยบายเกี่ยวกับการกำหนดค่าตอบแทนและเปิดเผยค่าตอบแทนในรูปแบบต่างๆ
  รวมทั้งจัดทำรายงานการกำหนดค่าตอบแทน โดยอย่างน้อยต้องมีรายละเอียดเกี่ยวกับเป้าหมาย
  การดำเนินงาน และความเห็นของคณะกรรมการสรรหาฯ ไว้ในรายงานประจำปีของบริษัทฯ

  5. เสนอแนะค่าตอบแทนที่เหมาะสมของคณะกรรมการบริษัทฯ
  และคณะกรรมการชุดย่อยต่อคณะกรรมการบริษัทฯ
  เพื่อให้ความเห็นชอบก่อนเสนอที่ประชุมผู้ถือหุ้นเพื่อพิจารณาอนุมัติ

  6. ปฏิบัติหน้าที่ตามที่ได้รับมอบหมายจากคณะกรรมการบริษัทฯ

3.  คณะกรรมการบริหาร

ที่ประชุมคณะกรรมการบริษัท ครั้งที่ 292 เมื่อวันที่ 26 สิงหาคม 2558
ได้มีมติแต่งตั้งคณะกรรมการบริหาร และมีวาระการดำรงตำแหน่ง 1 ปี และ
กรรมการบริหารพ้นจากตำแหน่งเมื่อ พ้นจากการเป็นกรรมการของบริษัท ลาออก ตาย
คณะกรรมการบริษัทมีมติให้พ้นจากตำแหน่ง
หากกรรมการบริหารพ้นจากตำแหน่งก่อนครบวาระให้คณะกรรมการบริษัทแต่งตั้งกรรมการที่มีคุณสมบัติครบถ้วนเป็นกรรมการบริหารแทน
โดยอยู่ในตำแหน่งเพียงเท่าวาระของตนที่ดำรงตำแหน่งกรรมการบริษัท กรรมการบริหาร
ประกอบด้วย

1. นางพจนา มาโนช ประธานกรรมการบริหาร

2. นายแพทย์สุชา นิมมานนิตย์ กรรมการบริหาร

3. นายศิริชัย มาโนช กรรมการบริหาร

4. นายแพทย์สานิตย์ ชากฤษณ์ กรรมการบริหาร

อำนาจหน้าที่และความรับผิดชอบ

  1. นำนโยบายที่กรรมการบริษัทฯ มอบหมาย มากำหนดแผนงานและแผนปฏิบัติงาน
  ให้ตรงตามวัตถุประสงค์ของบริษัทฯ

  2. กำหนดโครงสร้างการดำเนินธุรกิจหลักของบริษัทฯ คืองานบริการทางการแพทย์
  และงานสนับสนุน งานบริการทางการแพทย์ ให้สอดคล้องกับสภาพเศรษฐกิจ และการแข่งขัน
  เพื่อเสนอให้กรรมการบริษัทฯ เห็นชอบ

  3. กำหนดแผนธุรกิจ งบประมาณ
  อำนาจการบริหารและความรับผิดชอบในแต่ละฝ่ายให้กรรมการบริษัทฯ เห็นชอบ

  4. มีอำนาจในการอนุมัติการดำเนินงานทางการเงิน
  ในวงเงินไม่เกินจำนวนที่คณะกรรมการบริษัทฯ กำหนด

  5. จัดให้มีการรักษาไว้ ซึ่งระบบควบคุมภายใน (Internal Control)
  เพื่อปกป้องเงินทุนของผู้ถือหุ้น และทรัพย์สินของบริษัทฯ

  6. รับผิดชอบความมีประสิทธิภาพของระบบการตรวจสอบภายใน (Internal Audit)
  ให้ครอบคลุมทางการเงิน (Financial Audit) การดำเนินงาน (Operational Audit)
  การกำกับดูแลการปฏิบัติงาน (Compliance Audit) และการบริหารจัดการ (Managerial
  Audit) โดยเฉพาะอย่างยิ่งการบริหารความเสี่ยง (Risk Management)

  7. ความรับผิดชอบต่อผู้เกี่ยวข้องภายนอก คือ คู่ค้า และคู่สัญญา
  ให้ดำเนินธุรกิจด้วยผลประโยชน์ร่วมกันสร้างความพึงพอใจต่อกัน
  ถือปฏิบัติตามเงื่อนไขที่มีต่อเจ้าหนี้การชำระคืน และการดูแลหลักประกันต่างๆ

  8. รับผิดชอบดูแลการพัฒนาเสริมสร้างสิ่งแวดล้อมที่ปลอดภัย
  บรรยากาศการทำงานและวัฒนธรรมองค์กรที่ดีการทำงานเป็นทีม

  9. รับผิดชอบการบริหารจัดการต่อพนักงาน ซึ่งเป็นทรัพยากรอันมีค่าสูงสุด
  และปัจจัยสู่ความสำเร็จของบริษัทฯโดยตระหนักถึงสิทธิของพนักงานทุกระดับ

  10. กรณีที่พบเห็นการปฏิบัติที่ขัดต่อจรรยาบรรณ กฎหมาย ข้อบังคับต่างๆ ให้กำกับดูแล
  และรายงานต่อกรรมการบริษัทฯ หรือกรรมการตรวจสอบ แล้วแต่กรณี

  11. ให้เปิดเผยข้อมูลการปฏิบัติงาน ในรายงานประจำปีตามกฎหมาย
  และข้อบังคับที่เกี่ยวข้องกำหนดไว้เพื่อความโปร่งใส และการมีบรรษัทภิบาลที่ดี

  12. ปฏิบัติงานอื่นๆ ตามที่คณะกรรมการบริษัทฯ มอบหมาย

  9.3 การสรรหาและแต่งตั้งกรรมการบริษัทและผู้บริหารระดับสูง

  9.3.1 การสรรหากรรมการบริษัทและกรรมการอิสระ

  ในการแต่งตั้งกรรมการบริษัท การพิจารณาต้องมาจากคณะกรรมการสรรหาฯ จำนวน 3 ท่าน
  ที่เป็นกรรมการอิสระทั้งหมด
  ซึ่งคณะกรรมการบริษัทได้มอบหมายให้ทำหน้าที่พิจารณาคุณสมบัติและคัดเลือกบุคคลที่จะเป็นกรรมการบริษัท
  และนำเสนอชื่อดังกล่าวต่อคณะกรรมการบริษัท เพื่อพิจารณาให้ความเห็นชอบ
  ในกรณีที่เป็นการแต่งตั้งกรรมการบริษัทใหม่เพื่อทดแทนตำแหน่งเดิมที่ว่างลงก่อนครบวาระ
  โดยมติแต่งตั้งบุคคลเข้าเป็นกรรมการบริษัทแทนตำแหน่งกรรมการบริษัทเดิมที่ว่างลงดังกล่าว
  ต้องได้รับคะแนนเสียงไม่น้อยกว่า 3 ใน 4 ของกรรมการบริษัทที่ยังเหลืออยู่
  หรือกรณีเป็นการแต่งตั้งกรรมการบริษัทใหม่ คณะกรรมการสรรหาฯ
  จะเสนอชื่อต่อคณะกรรมการบริษัท
  เพื่อให้พิจารณาเสนอต่อที่ประชุมผู้ถือหุ้นพิจารณาอนุมัติแต่งตั้งต่อไป

และเนื่องจากองค์ประกอบของคณะกรรมการบริษัท จะต้องประกอบด้วยกรรมการอิสระ
เป็นจำนวนไม่น้อยกว่า 1 ใน 3 ของกรรมการบริษัททั้งคณะ ดังนั้น
กระบวนการในการสรรหากรรมการอิสระ จะใช้วิธีเดียวกับการสรรหากรรมการบริษัท
และได้กำหนดคุณสมบัติกรรมการอิสระเพิ่มเติมตามคุณสมบัติกรรมการอิสระของบริษัท ตามหัวข้อ
“ความรับผิดชอบของกรรมการ” ในรายงานประจำปี

  ทั้งนี้
  คณะกรรมการบริษัทได้เปิดโอกาสให้ผู้ถือหุ้นมีส่วนร่วมในการเสนอชื่อกรรมการที่มีคุณสมบัติเหมาะสมด้วย

หลักเกณฑ์การแต่งตั้งกรรมการบริษัท

1.  ผู้ถือหุ้นคนหนึ่งมีคะแนนเสียงเท่ากับหนึ่งหุ้นต่อหนึ่งเสียง

2.  การเลือกตั้งกรรมการ
    จะลงคะแนนเสียงเลือกตั้งเป็นรายบุคคลหรือหลายคนพร้อมกันเต็มตามจำนวนกรรมการทั้งหมดที่จะต้องเลือกตั้งในคราวนั้นก็ได้
    ทั้งนี้ตามแต่ที่จะประชุมจะเห็นสมควรโดยในการออกเสียงลงคะแนนไม่ว่าจะเป็นการเลือกตั้งเป็นรายบุคคลหรือหลายคนดังกล่าว
    บุคคลแต่ละคนที่ผู้ถือหุ้นออกเสียงเลือกตั้งจะได้รับคะแนนเสียงจากผู้ถือหุ้นตามจำนวนหุ้นที่ผู้ถือหุ้นนั้นมีอยู่ทั้งหมดตาม (1)
    โดยผู้ถือหุ้นดังกล่าวจะแบ่งคะแนนเสียงให้กับผู้ถือหุ้นผู้ใดมากกว่าหรือน้อยเพียงใดไม่ได้

3.  บุคคลซึ่งได้รับคะแนนเสียงสูงสุดตามลำดับลงมา
    เป็นผู้ได้รับเลือกตั้งเป็นกรรมการเท่าจำนวนกรรมการที่จะพึงเลือกตั้งในครั้งนั้น
    ในกรณีที่บุคคลซึ่งได้รับเลือกตั้งในลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมออกเสียงได้เพิ่มขึ้นอีก

  กรณีที่ตำแหน่งกรรมการว่างลงเนื่องจากสาเหตุอื่นนอกจากครบวาระออกจากตำแหน่ง
  กรรมการให้กรรมการพิจารณาเลือกบุคคลซึ่งมีคุณสมบัติและไม่มีลักษณะต้องห้ามตามกฎหมายว่าด้วยบริษัทมหาชน
  และกฎหมายว่าด้วยหลักทรัพย์
  และตลาดหลักทรัพย์เข้าเป็นกรรมการในการประชุมคณะกรรมการคราวถัดไป
  เว้นแต่วาระของกรรมการผู้ออกไปนั้นจะเหลือน้อยกว่าสองเดือน ทั้งนี้
  มติการแต่งตั้งบุคคลเข้าเป็นกรรมการแทนดังกล่าวต้องได้รับคะแนนเสียง ไม่น้อยกว่า 3 ใน 4
  ของจำนวนกรรมการที่ยังเหลืออยู่

2.  การสรรหาผู้บริหารระดับสูง

  ในการสรรหาผู้มาดำรงตำแหน่ง ผู้บริหารระดับสูง ตั้งแต่ระดับผู้อำนวยการ รองผู้อำนวยการ
  ผู้ช่วยผู้อำนวยการ คณะกรรมการบริหารจะเป็นผู้พิจารณาเบื้องต้น
  ในการกลั่นกรองสรรหาบุคคลที่มีคุณสมบัติครบถ้วน เหมาะสม มีความรู้ความสามารถ ทักษะ
  และประสบการณ์ที่เป็นประโยชน์ต่อการดำเนินงานของบริษัทและเข้าใจในธุรกิจของบริษัทเป็นอย่างดี
  และสามารถบริหารงานให้บรรลุวัตถุประสงค์ เป้าหมาย ที่คณะกรรมการบริษัทกำหนดไว้ได้
  และนำเสนอต่อคณะกรรมการสรรหาและพิจารณาค่าตอบแทนพิจารณาอนุมัติ
  และเสนอต่อคณะกรรมการบริษัทพิจารณาอนุมัติต่อไป

  9.4 การดูแลเรื่องการใช้ข้อมูลภายใน

  บริษัทมีการดูแลเรื่องการใช้ข้อมูลภายในตามหลักการกำกับดูแลกิจการที่ดี
  โดยได้กำหนดไว้เป็นลายลักษณ์อักษร เพื่อให้เป็นหลักปฏิบัติและความรับผิดชอบของกรรมการ
  ผู้บริหาร และพนักงานของบริษัทฯ ซึ่งมีนโยบายการซื้อขายหลักทรัพย์ของบริษัทและการใช้ข้อมูล
  เป็นส่วนหนึ่งของจรรยาบรรณธุรกิจ โดยวางแนวปฏิบัติไว้ ดังนี้

1.  กำหนดให้พนักงานทุกระดับของบริษัทฯ
    รักษาข้อมูลภายในและเอกสารที่ไม่สามารถเปิดเผยต่อบุคคลภายนอก
    อันนำไปสู่การแสวงหาผลประโยชน์ เพื่อตนเองหรือครอบครัว หรือพวกพ้องในทางมิชอบ

2.  กำหนดให้ผู้บริหารและพนักงานซึ่งอยู่ในหน่วยงานที่รับทราบข้อมูลภายใน
    ห้ามทำการซื้อขายหลักทรัพย์ของบริษัทฯ ในช่วง 1 เดือน
    ก่อนการเปิดเผยงบการเงินต่อสาธารณชน

3.  ทำการเปิดเผยการถือครองหลักทรัพย์ของกรรมการและผู้บริหาร
    (ตามที่ได้นิยามไว้ในพระราชบัญญัติหลักทรัพย์และตลาดหลักทรัพย์
    และ/หรือประกาศของคณะกรรมการกำกับตลาดทุน)
    โดยกรรมการและผู้บริหารมีหน้าที่จัดทำและรายงานการซื้อขายหลักทรัพย์ของบริษัทภายใน 1
    เดือนนับจากวันรับตำแหน่งครั้งแรก และจัดทำภายใน 3
    วันทำการหลังจากที่มีการเปลี่ยนแปลงไปยังสำนักคณะกรรมการกำกับหลักทรัพย์และตลาดหลักทรัพย์
    พร้อมทั้งแจ้งการถือครองหรือการเปลี่ยนแปลงดังกล่าวต่อเลขานุการบริษัททราบ

4.  บริษัทกำหนดให้กรรมการ ผู้บริหารทุกท่านของบริษัทฯ
    ปฏิบัติตามข้อบังคับของตลาดหลักทรัพย์และสำนักงาน กลต.
    เรื่องการจัดทำและเปิดเผยรายงานการถือหลักทรัพย์ของผู้บริหารและผู้สอบบัญชี
    โดยเปิดเผยรายงานการถือหลักทรัพย์ของตนต่อสำนักงาน กลต. ภายใน 30
    วันนับแต่วันที่ได้รับตำแหน่ง และภายใน 3 วันนับจากการมีการซื้อขาย/โอนหลักทรัพย์
    ถ้าผู้บริหารท่านใดไม่ปฏิบัติตามก็จะมีโทษตามพระราชบัญญัติหลักทรัพย์และตลาดหลักทรัพย์
    พ.ศ.2535 และกำหนดข้อปฏิบัติและบทลงโทษไว้ในข้อบังคับเกี่ยวกับการทำงานของบริษัทฯ
    เพื่อป้องกันพนักงานของบริษัทฯ นำข้อมูลภายในของบริษัทฯไปใช้
    เพื่อประโยชน์ส่วนตัวซึ่งขัดต่อประโยชน์หรืออาจก่อให้เกิดความเสียหายแก่บริษัทฯ

9.5 ค่าตอบแทนของผู้สอบบัญชี

  9.5.1 ค่าตอบแทนจากการสอบบัญชี (Audit Fee) ในรอบปีที่ผ่านมา ซึ่งทางบริษัทฯ
  จ่ายให้แก่บริษัท สอบบัญชีธรรมนิติ จำกัด รวมทั้งสิ้น 875,000 บาท
  (แปดแสนเจ็ดหมื่นห้าพันบาทถ้วน)

  9.5.2 ค่าบริการอื่นๆ (Non-Audit Fee)

  - ไม่มี –

10. ความรับผิดชอบต่อสังคม (Corporate Social Responsibilities : CSR)

 ตลอดเวลาที่ผ่านมาทางบริษัทได้วางยุทธศาสตร์กำหนดแนวทางความรับผิดชอบต่อสังคมหลายโครงการอย่างต่อเนื่อง แพทย์และเจ้าหน้าที่ของโรงพยาบาลล้วนมีส่วนสนับสนุนโครงการโดยอุทิศเวลา และความรู้ในสายวิชาชีพทั้งด้านการแพทย์ การพยาบาล และหลายสาขาต่างๆ สู่ประชาชนหลายรูปแบบ รวมทั้งเต็มใจช่วยเหลือด้านทุนทรัพย์แก่เด็กและเยาวชน

 

1.  การประกอบกิจการด้วยความเป็นธรรม

  ในธุรกิจการลงทุน ซึ่งเกี่ยวกับความไว้วางใจ ความเชื่อใจของผู้ลงทุน
  บริษัทคำนึงถึงหลักการบริหารผ่านแนวการกำกับดูแลกิจการที่ดี (Good Corporate
  Governance) หรือด้านบรรษัทภิบาล (Corporate Governance)
  เพื่อให้องค์กรมีความโปร่งใสและสามารถตรวจสอบได้ ป้องกันความผิดพลาดที่จะเกิดขึ้น
  ตั้งแต่ระดับการบริหารงานถึงระดับปฏิบัติการ

  การดำเนินธุรกิจต้องคำนึงถึงการเติบโตของผลกำไร แต่หลักการบริหารงานแบบยั่งยืน
  ทางบริษัทมีนโยบายปฏิบัติ คือ การกำกับดูแลกิจการที่ดี ต่อต้านทุจริตและคอร์รัปชั่น
  ดำเนินงานอย่างโปร่งใสและกำกับดูแลผลประโยชน์ของผู้มีส่วนได้ส่วนเสีย

  ทางบริษัทสนับสนุนนโยบายดังกล่าวผ่านไปยังพนักงานทั้งองค์กร
  โดยยึดหลักของมุมมองที่ต้องใช้ทรัพยากรอย่างมีประสิทธิภาพ หรือการจัดการด้านสิ่งแวดล้อม
  (Environment)
  รวมถึงฟื้นฟูสภาพแวดล้อมทางธรรมชาติที่ได้รับผลกระทบจากการทำธุรกิจของบริษัท
  หรือให้เกิดผลเสียน้อยที่สุด

  สำหรับมุมมองด้านการจัดการด้านสังคม (Social)
  หรือความสำคัญของบุคลากรก็ส่งเสริมความเท่าเทียมกัน
  รวมไปถึงการสนับสนุนให้บริษัทคู่ค้ามีการปฏิบัติกับแรงงานอย่างเหมาะสมด้วย

โดยมีวิธีการดำเนินการ ดังนี้ :-

1.  จัดให้มีการซื้อลิขสิทธิ์โปรแกรมคอมพิวเตอร์ต่างๆ อย่างถูกกฎหมาย
    ไม่ละเมิดทรัพย์สินทางปัญญา

2.  จัดให้มีการรายงานเหตุการณ์ไม่พึงประสงค์ในหน่วยงานทุกระดับ
    เพื่อป้องกันความเสี่ยงที่จะเกิดขึ้น ไม่ว่าจะเป็นการดำเนินการต่างๆ
    ที่มีความผิดหรือกระทำที่ไม่เป็นธรรมทั้งกับหน่วยงานภายในและภายนอกองค์กร
    ด้วยระบบรายงานความเสี่ยง (Incident Report)

3.  การจัดทำคู่มือกรรมการเพื่อใช้เป็นแนวทางในการปฏิบัติตนของกรรมการ บริษัทฯ
    ยึดมั่นกับหลักการบริหารที่มีบรรษัทภิบาลที่ดี มีจรรยาบรรณทางธุรกิจ มีความรับผิดชอบต่อสังคม
    โดยให้คณะกรรมการและผู้บริหาร ปฏิบัติหน้าที่ด้วยความซื่อสัตย์สุจริต ตรงไปตรงมา บริษัทฯ
    จึงจัดทำ กฎบัตรกรรมการทุกชุด และ คู่มือนโยบายการกำกับดูแลกิจการที่ดี
    ให้กรรมการและผู้บริหารปฏิบัติตาม เพื่อให้อยู่ภายใต้กรอบของกฎหมาย
    และระเบียบของบริษัทฯ

4.  กำหนดให้พนักงานทุกคนปฏิบัติตามเอกสารจรรยาบรรณ จริยธรรม ที่บริษัทฯ จัดทำขึ้น
    และกำหนดให้พนักงานที่เข้าทำงานใหม่ ได้รับทราบแนวปฏิบัติ
    กฎระเบียบในการดำเนินธุรกิจขององค์กรตามคู่มือจรรยาบรรณ จริยธรรม
    เพราะเชื่อว่าแนวทางดังกล่าวจะเป็นส่วนหนึ่งในการช่วยสร้างความเชื่อมั่นและความมั่นใจต่อผู้ถือหุ้น
    ผู้ลงทุน ผู้มีส่วนได้เสียทุกฝ่าย
    ที่จะเป็นแรงสนับสนุนและเป็นแรงผลักดันในการเสริมสร้างให้บริษัทฯ มีความเข้มแข็ง
    และสร้างความสามารถในการแข่งขัน และความสำเร็จในระยะยาวให้กับบริษัทฯ

2.  การต่อต้านการทุจริตคอร์รัปชั่น

  บริษัทฯ มีความมุ่งมั่นที่จะดำเนินธุรกิจที่มีความโปร่งใส ถูกต้องตามกฎหมาย
  ต่อต้านและไม่สนับสนุนการคอร์รัปชั่น เพื่อให้การดำเนินงานของบริษัทฯ
  เป็นไปตามหลักบรรษัทภิบาลที่ดี ทั้งนี้ บริษัทฯ มีนโยบายการกำหนดความรับผิดชอบ แนวปฏิบัติ
  และข้อกำหนดในการดำเนินการที่เหมาะสม จึงได้กำหนดแนวปฏิบัติที่ชัดเจน
  ในการดำเนินธุรกิจไว้และพัฒนาสู่องค์กรที่ยั่งยืน บริษัทฯ มีเจตนารมณ์ต่อต้านการทุจริต
  และต้องการผลักดันการทำธุรกิจที่โปร่งใส ปลอดคอรัปชั่น รวมทั้ง
  เน้นส่งเสริมให้มีความปลอดภัยทั้งผู้รับบริการและเจ้าหน้าที่ครอบคลุมในองค์กร

  บริษัทฯ จัดให้มีกระบวนการตรวจสอบและระบบการควบคุมภายในที่โปร่งใส
  จัดให้มีช่องทางรับข้อร้องเรียน
  โดยมุ่งหวังว่าพนักงานทุกคนจะร่วมกันสอดส่องดูแลการปฏิบัติตามหลักการกำกับดูแลกิจการที่ดี
  จัดช่องทางให้มีระบบรายงานความเสี่ยงในองค์กรที่ชัดเจนผ่านระบบ Intranet
  เพื่อสะดวกในการเข้าถึงและรายงานข้อมูลความเสี่ยง
  และส่งเสริมให้เจ้าหน้าที่สามารถปฏิบัติงานด้วยความอิสระตามขอบเขตบริบทงานที่รับผิดชอบ
  โดยยึดหลัก No blame policy

3.  การเคารพสิทธิมนุษยชน

  การเคารพสิทธิมนุษยชนถือเป็นรากฐานบริหารและพัฒนาทรัพยากรบุคคล บริษัทฯ
  ตระหนักถึงความสำคัญในการเคารพในสิทธิมนุษยชน ซึ่งเป็นสิทธิพื้นฐานของมนุษย์ทุกคน
  โดยกำหนดให้พนักงาน ผู้ป่วย และผู้มาใช้บริการทุกท่านมีสิทธิ์ที่จะได้รับการดูแลอย่างเสมอภาค
  ไม่มีการแบ่งแยกเชื้อชาติ อายุ เพศ สัญชาติ ศาสนา ตำแหน่ง ลักษณะของโรคที่เป็น
  เศรษฐานะหรือสถานภาพทางสังคม โดยการดำเนินการ ดังนี้

1.  บริษัทฯ มีนโยบายรับรองสิทธิของผู้ป่วยเป็นส่วนหนึ่งของคุณภาพการดูแลผู้ป่วย
    และได้ประกาศให้ผู้ป่วยทุกคนรับทราบสิทธิและหน้าที่รับผิดชอบนี้โดยทั่วถึง
    นอกจากนี้เจ้าหน้าที่ทุกคนมีหน้าที่รับผิดชอบในการให้ข้อมูลเรื่องสิทธิและหน้าที่รับผิดชอบของผู้ป่วย
    รวมถึงกำหนดให้พนักงานจะต้องให้ความสำคัญและรักษาปกป้องสิทธิของผู้ป่วยทุกคน

2.  การปกป้องข้อมูลและความเป็นส่วนตัวของผู้รับบริการ
    ในส่วนของข้อมูลของผู้รับบริการที่บันทึกในระบบสารสนเทศของโรงพยาบาล
    จะมีการกำหนดรหัสผ่าน เพื่อป้องกันการเข้าถึงข้อมูลต่างๆ
    โดยการกำหนดรหัสผ่านจะแบ่งตามสายงานที่มีสิทธิเข้าถึงข้อมูลนั้นๆ

3.  การปกป้องข้อมูลและความเป็นส่วนตัวของพนักงาน
    มีการดูแลรักษาความลับส่วนบุคคลของพนักงานทุกคน
    มีระบบการป้องกันการเข้าถึงจากบุคคลทั่วไป

4.  จัดให้มีกล่องรับข้อร้องเรียนจากผู้มารับบริการ เมื่อผู้มารับบริการรู้สึกว่าถูกละเมิดสิทธิ
    หรือได้รับการปฏิบัติอย่างไม่เป็นธรรม เพื่อหาหนทางแก้ไข

4.  การปฏิบัติต่อแรงงานอย่างเป็นธรรม

  บริษัทฯ ได้มีการกำหนดนโยบายความปลอดภัยและสุขอนามัยในสถานที่ทำงาน
  ที่จะดำเนินธุรกิจโดยคำนึงถึงความปลอดภัยและสุขอนามัยของพนักงานเป็นสำคัญ
  เพราะพนักงานทุกๆ คน คือ ทรัพยากรที่มีค่ายิ่งตลอดจนเป็นกลไกสำคัญในการที่จะทำให้บริษัทฯ
  สามารถเติบโตและมีความสามารถในการแข่งขันได้อย่างยั่งยืน โดยวิธีการปฏิบัติ ดังนี้

1.  ปฏิบัติตามกฎหมาย ไม่ใช้แรงงานเด็ก

2.  ให้ความคุ้มครองทางสังคม การคุ้มครองสภาพการทำงานของพนักงาน โดยมีการจ่ายค่าจ้าง
    ค่าตอบแทนต่างๆ อย่างเป็นธรรม มีวันหยุดพักผ่อน มีวันลา
    มีการคุ้มครองแรงงานหญิงตั้งแต่ตั้งครรภ์จนถึงคลอดบุตร

3.  จัดให้มีการซ้อมหนีไฟ และดับเพลิงอย่างต่อเนื่อง
    จัดสภาพแวดล้อมที่เอื้อต่อการทำงานของพนักงาน และระบบโครงสร้างพื้นฐานต่างๆ
    รวมถึงจัดเตรียมอุปกรณ์ความปลอดภัยต่างๆ ให้เพียงพอต่อการทำงาน เพื่อให้พนักงานทุกๆ
    คนได้รับความปลอดภัย และสุขอนามัยที่ดีจากการทำงาน

4.  ทำการตรวจสุขภาพประจำปีให้กับพนักงาน โดยมีรายการตรวจที่เหมาะสมสอดคล้องกับวัย
    และลักษณะการทำงานของพนักงาน

5.  จัดสวัสดิการค่ารักษาพยาบาล เพื่อช่วยเหลือด้านค่าใช้จ่ายของพนักงาน
    นอกจากนี้ยังเปิดโอกาสให้กับครอบครัวของพนักงานได้รับสวัสดิการในส่วนนี้ด้วย
    รวมถึงการการจัดงานฉลองวันเทศกาลวันปีใหม่ การแข่งขันกีฬาภายในโรงพยาบาล

6.  จัดให้มีการอบรมพนักงานทั้งภายในและภายนอกองค์กร เพื่อเพิ่มความรู้
    พัฒนาศักยภาพของพนักงาน โดยบรรจุเป็นแผนอบรมประจำปี

7.  จัดให้มีการพัฒนาระบบค่าตอบแทนที่สะท้อนผลการปฏิบัติงาน (PMS : Performance
    Management System) บริษัทฯ มีระบบการประเมินผลการปฏิบัติงานในระดับตัวบุคคล
    เพื่อให้มั่นใจว่าการบริการผลการปฏิบัติงานของบุคลากร หน่วยงาน
    และองค์กรเป็นไปในทิศทางเดียวกัน อยู่บนพื้นฐานของความน่าเชื่อถือ ถูกต้อง
    เป็นธรรมและสร้างแรงจูงใจในการทำงานให้กับผู้ปฏิบัติงาน
    และเป็นตัวกำหนดการให้ผลตอบแทนที่เป็นธรรมและเหมาะสมกับพนักงานตามศักยภาพการทำงาน
    ด้วยการนำระบบประเมินผลการปฏิบัติงานของพนักงานในการวัดความสามารถเพื่อเป็นหลักในการพัฒนาสมรรถนะ
    (Competency) และมีการวัดผลการปฏิบัติงานที่ชัดเจนกำหนดเป็นตัวชี้วัด (KPI)
    ในทุกกิจกรรมที่สำคัญประกอบการพิจารณาความดีความชอบของพนักงาน
    และเป็นแรงจูงใจในการพัฒนางาน
    และผลตอบแทนที่เชื่อมโยงกับการสร้างมูลค่าเพิ่มในกิจการในระยะยาว
    โดยเริ่มจากนโยบายจากคณะกรรมการ ลงสู่การประชุมหัวหน้าแผนก
    และประกาศให้พนักงานทุกระดับรับทราบเกี่ยวกับเกณฑ์ที่ใช้ในการประเมินผล

5.  ความรับผิดชอบต่อผู้บริโภค

  บริษัทฯ
  ได้ให้ความสำคัญและมุ่งเน้นผู้ป่วยเพื่อให้ได้รับการบริการที่มีคุณภาพอย่างเหมาะสมและได้มาตรฐาน
  ผู้รับบริการเกิดความประทับใจ โดยวิธีการ ดังนี้

1.  การนำมาตรฐานและเกณฑ์เกี่ยวกับโรงพยาบาลต่างๆ
    มาใช้ในกระบวนการบริการผู้ป่วยอย่างต่อเนื่อง เช่น มาตรฐาน JCI และ มาตรฐาน HA
    มีการจัดตั้งคณะกรรมการดำเนินงานตามมาตรฐานดังกล่าว
    เพื่อคอยตรวจควบคุมดูแลตรวจสอบมาตรฐานต่างๆ ให้ได้มาตรฐาน

2.  มีการทำการตลาดอย่างเป็นธรรม และไม่มีการโฆษณาชวนเชื่อ

3.  มีการให้ข้อมูลถูกต้องละเอียดถี่ถ้วน ก่อนเข้ารับการบริการ ซึ่งหมายถึง ที่มาของอาการ
    วิธีการรักษา ค่าใช้จ่าย แนวทางการป้องกันและปฏิบัติตัวหลังได้รับการรักษา

4.  ให้โอกาสในการตัดสินใจ ให้ผู้รับบริการมีสิทธิเลือก ซึ่งในที่นี้หมายถึงการรักษาอื่นๆ
    ที่เป็นทางเลือก ชนิดของห้องพักหลังรับการรักษา เพื่อให้ผู้รับบริการเกิดความพึงพอใจสูงสุด

5.  มีการรับฟังความคิดเห็นและข้อร้องเรียนจากผู้ป่วย
    เพื่อนำมาเป็นข้อมูลในการวางแผนเพื่อพัฒนาการบริการผู้ป่วยอย่างต่อเนื่อง

6.  การดูแลสิ่งแวดล้อม

  บริษัทฯ ให้ความสำคัญกับการใช้ทรัพยากร และพลังงานอย่างคุ้มค่า เกิดประสิทธิภาพสูงสุด
  ปฏิบัติตามกฎหมายที่เกี่ยวข้องกับการดูแลรักษาสิ่งแวดล้อม
  รวมถึงการรณรงค์ให้พนักงานและชุมชนตระหนักและมีส่วนร่วมเพื่อคุณภาพชีวิตที่ดีอย่างยั่งยืน
  โดยมีการดำเนินการและโครงการต่างๆ ดังนี้

  1. จัดตั้งคณะกรรมการสิ่งแวดล้อม อาชีวอนามัยและความปลอดภัย
  เพื่อคอยกำกับดูแลและตรวจสอบการทำงานด้านความปลอดภัยและสิ่งแวดล้อมของโรงพยาบาล

  2. จัดทำบ่อบำบัดน้ำเสียที่ได้มาตรฐาน
  เพื่อปรับปรุงคุณภาพน้ำเสียดังกล่าวให้อยู่ในเกณฑ์มาตรฐานของกรมอนามัย กระทรวงสาธารณสุข
  ก่อนปล่อยลงสู่แหล่งน้ำสาธารณะ โดยมีการตรวจสอบคุณภาพน้ำที่ผ่านการบำบัดแล้วเป็นประจำ

  3. จัดซื้อผลิตภัณฑ์ที่เป็นมิตรกับสิ่งแวดล้อม เพื่อใช้ในโรงพยาบาล เช่น
  การใช้ผลิตภัณฑ์ที่ได้รับการรับรองจากสถาบันสิ่งแวดล้อมไทย และ/หรือ
  ผลิตภัณฑ์ที่ผ่านกระบวนการผลิตที่เป็นมิตรกับสิ่งแวดล้อมและประกอบด้วยเยื่อรีไซเคิล

ความรับผิดชอบต่อสิ่งแวดล้อม

  เป็นโครงการส่งเสริมสังคมเพื่ออนุรักษ์ป่าชายเลน
  ซึ่งทางบริษัทจะจัดโครงการร่วมกับกรมทรัพยากรทางทะเลและชายฝั่ง
  เพื่อดำเนินกิจกรรมอย่างเป็นทางการ มีทั้งการปลูกป่าโกงกาง เพาะกล้าไม้ชายเลน
  และฟื้นฟูบำบัดป่าชายเลน ให้มีภูมิทัศน์ที่สวยงาม เพื่อสร้างแนวสีเขียวและนำสัตว์น้ำ ปู ปลา
  กลับมาสู่ธรรมชาติ โดยคำนึงถึงธุรกิจที่ควรเป็นมิตรกับสิ่งแวดล้อม

7.  การร่วมพัฒนาชุมชนหรือสังคม

บริษัท ประกอบธุรกิจให้บริการทางด้านการตรวจรักษา ดูแลสุขภาพ ในขณะเดียวกันบริษัทฯ
มิได้มุ่งเน้นแต่ผลกำไร แต่ได้เล็งเห็นความสำคัญในด้านความอยู่ดีมีสุขของลูกค้า
ซึ่งมีทั้งลูกค้าภายในโรงพยาบาล ได้แก่ บุคลากรภายในโรงพยาบาล และลูกค้าภายนอก ได้แก่
ชุมชน สังคม ที่อยู่ในพื้นที่จังหวัดชลบุรี จึงได้จัดทำโครงการเพื่อคืนกำไรให้สังคมและสิ่งแวดล้อม
โดยการมีส่วนร่วมตั้งแต่ผู้บริหารในการมอบนโยบายสนับสนุนงบประมาณการทำกิจกรรมต่างๆ
การร่วมแรงร่วมใจของบุคลากรภายในโรงพยาบาลทุกระดับ การประสานงานกับหน่วยงานราชการ
องค์กรบริหารท้องถิ่น ในการเข้าร่วมกิจกรรม ซึ่งกิจกรรมที่เกิดขึ้นนั้นมีได้หลายรูปแบบ
ตั้งแต่การให้ความรู้ทางด้านสุขภาพโดยทีมแพทย์ และพยาบาล การบริจาคสิ่งของ เงิน หนังสือต่างๆ
การทำกิจกรรมเพื่อการพัฒนาชุมชน การอบรมให้ความรู้แก่ทีมช่วยเหลือในท้องถิ่น

1.  โครงการให้ความรู้ทางด้านสุขภาพ

1)  โครงการ “สุขภาพดีสู่น้อง”

  บริษัทฯ ได้มีการจัดกิจกรรมบรรยายให้ความรู้ให้กับนักเรียนในเรื่อง การปฐมพยาบาลเบื้องต้น
  การสวมใส่ PPE เพื่อป้องกันการแพร่กระจายเชื้อโรคอย่างเหมาะสม การล้างมือที่ถูกวิธี
  เพื่อให้คุณครูและนักเรียนได้นำความรู้ไปใช้ในชีวิตประจำวัน
  และนำไปถ่ายทอดให้กับทางครอบครัว คนที่รู้จัก นำไปใช้ประโยชน์ได้จริง
  ในการนี้ได้มอบอุปกรณ์กีฬา ชุดยาและเวชภัณฑ์ประจำห้องพยาบาลของโรงเรียน
  เป็นสร้างความสัมพันธภาพที่ดีระหว่างโรงเรียนในชุมชนกับโรงพยาบาล

2)  โครงการ “ตรวจเช็คและดูแลสุขภาพเบื้องต้นให้แก่ชุมชน” ร่วมกับหน่วยงานราชการ

  บริษัทฯ ได้เข้าร่วมกิจกรรมกับหน่วยงานทางราชการ โดยการจัดทีมแพทย์
  และพยาบาลในการบรรยายความรู้ในเรื่องโรคต่างๆ บริการตรวจสุขภาพเบื้องต้น วัดสัญญาณชีพ
  การตรวจเช็คผลค่าน้ำตาลจากปลายนิ้ว
  และให้คำแนะนำหลังการตรวจเมื่อผลการตรวจมีเกณฑ์อยู่ในกลุ่มเสี่ยง
  รวมถึงออกหน่วยปฐมพยาบาลพร้อมสนับสนุนบริการรถ Ambulance เคลื่อนที่ในงานราชการต่างๆ

3)  โครงการอบรม “การช่วยฟื้นคืนชีพขั้นพื้นฐาน” (CPR)

บริษัทฯ ได้เห็นความจำเป็น ในการช่วยชีวิตเบื้องต้นด้วยความรวดเร็ว และมีประสิทธิภาพ
จะทำให้มีโอกาสการรอดชีวิตสูง ดังนั้น ในพื้นที่ต่างๆ จะมีหน่วยงานจากมูลนิธิต่างๆ
ประจำตามความรับผิดชอบที่ได้รับมอบหมาย ซึ่งหน่วยงานมูลนิธินี้จะเป็นหน่วยงานแรกๆ
ที่เข้าถึงสถานการณ์ฉุกเฉินต่างๆ พร้อมกับให้ความช่วยเหลือเบื้องต้นก่อนนำส่งโรงพยาบาลต่อไป
ทางบริษัทฯ จึงได้จัดให้มีการให้ความรู้และฝึกสอน “การช่วยฟื้นคืนชีพขั้นพื้นฐาน”
โดยทีมแพทย์และทีมพยาบาลผู้ที่มีความเชี่ยวชาญให้กับองค์กรอาสาสมัครจากมูลนิธิ
และพนักงานบริษัทต่างๆ ซึ่งกิจกรรมนี้ ได้จัดอย่างต่อเนื่องเป็นระยะเวลาเกือบ 10 ปี
และได้รับความร่วมมือเป็นอย่างดีตลอด

4)  โครงการปฏิบัติธรรม “การเจริญสติ พัฒนาจิตเพื่อชีวิตที่สดใส”

  บริษัทฯ มีการส่งเสริมให้พนักงานได้มีการพัฒนาฝึกสติและมีสมาธิในการปฏิบัติงาน
  เพื่อลดความเครียดในการปฏิบัติงานและก่อให้เกิดประสิทธิภาพในการปฏิบัติงาน
  เป็นการพัฒนาพื้นฐานทางจิตใจ ปลูกฝังคุณธรรม เพื่อมอบบริการการรักษาด้วยจิตสำนึกที่ดี ซึ่งในปี
  2558 มีพนักงานและบุคคลผู้สนใจภายนอกเข้าร่วมกิจกรรมมากมาย

1.  โครงการร่วมพัฒนาชุมชุนและอนุรักษ์สิ่งแวดล้อม

1)  โครงการ “เอกชล แสนสุข อาสาร่วมใจ เก็บขยะให้หมดไป ทะเลใส สะอาดตา”

  เป็นโครงการที่เกิดขึ้นจากพนักงานที่มีจิตอาสา เห็นความสำคัญในด้านการรักษาสิ่งแวดล้อม
  โดยเฉพาะชายหาดบางแสนซึ่งเป็นแหล่งท่องเที่ยวที่สำคัญของจังหวัดชลบุรี
  โดยพนักงานจิตอาสาโรงพยาบาลเอกชล และโรงพยาบาลเอกชล 2
  ร่วมกับทางเทศบาลเมืองแสนสุข ได้ร่วมกันทำกิจกรรมเก็บขยะรอบชายหาดบางแสน
  เพื่อคืนความสะอาดให้กับชายหาดบางแสน
  เป็นการสร้างจิตสำนึกที่ดีให้กับพนักงานในการอนุรักษ์สิ่งแวดล้อม

2)  โครงการ “อนุรักษ์ป่าชายเลน”

  บริษัทฯ เห็นความสำคัญในเรื่องการอนุรักษ์สิ่งแวดล้อมที่อยู่บริเวณรอบๆ โรงพยาบาล
  มีการส่งเสริมเพื่อการอนุรักษ์ป่าชายเลน โดยการจัดโครงการร่วมกับกรมทรัพยากรทางชายฝั่ง
  เพื่อจัดกิจกรรมอย่างเป็นทางการ ได้แก่ การปลูกป่า โครงการเพาะกล้าไม้ชายเลน
  การฟื้นฟูบำบัดป่าชายเลนให้มีภูมิทัศน์ที่สวยงาม
  เพื่อสร้างแนวสีเขียวเป็นที่พักพิงอาศัยของสัตว์น้ำบริเวณป่าชายเลน
  เป็นการนำสัตว์น้ำกลับสู่ธรรมชาติ เป็นการจัดกิจกรรมภายใต้แนวคิด
  “ธุรกิจความเป็นมิตรกับสิ่งแวดล้อม”

1.  โครงการคืนกำไรให้ชุมชน

1)  โครงการ “มอบทุนการศึกษา”

  บริษัทฯ ส่งเสริมการสร้างอนาคตของประเทศชาติ
  โดยเริ่มจากเด็กเยาวชนซึ่งถือเป็นกำลังของประเทศในอนาคต บริษัทฯ
  จึงได้เข้าร่วมมอบทุนการศึกษาให้กับนักเรียน
  เพื่อเป็นขวัญและกำลังใจให้กับนักเรียนที่มีผลการเรียนดี แต่ขาดทุนทรัพย์
  สำหรับนำไปใช้ในกิจกรรมการเรียนการศึกษา
  โดยมีเป้าหมายเพื่อให้เยาวชนเหล่านั้นได้นำความรู้ที่ได้กลับมาพัฒนาชุมชน และสังคมของตัวเอง
  ซึ่งมีโครงการต่างๆ ดังนี้

1.  การมอบทุนการศึกษาให้แก่นักศึกษาพยาบาลของมหาวิทยาลัยภาครัฐบาล
    เพื่อส่งเสริมพัฒนาบุคลากรทางการพยาบาลและรองรับการขาดแคลนพยาบาลวิชาชีพ

2.  การมอบทุนการศึกษาให้กับบุตรของพนักงาน

3.  การมอบทุนการศึกษาให้กับเด็กนักเรียนในชุมชนใกล้เคียง

2)  โครงการ “เลือดเอกชล” และ โครงการ “ปันน้ำใจ ให้เลือด เพื่อชีวิตที่สดใส”

  เนื่องจากเป็นการประกอบธุรกิจโรงพยาบาล ทางบริษัทฯ
  จึงมีความเข้าใจและตระหนักถึงภาวะรีบด่วนที่ต้องช่วยเหลือชีวิตจากอาการบาดเจ็บหรืออาการเจ็บป่วย
  เนื่องจากภาวะเสียเลือด และพบปัญหาภาวะขาดเลือดอย่างรุนแรง
  จึงได้มีการประสานงานระหว่างทีมรับบริจาคเลือดซึ่งเป็นพนักงานของบริษัทฯ กับสภากาชาดไทย
  จัดกิจกรรมรับบริจาคเลือดจากพนักงานและญาติพนักงาน ที่มีจิตเป็นกุศล อาสาบริจาคเลือด
  เพื่อนำไปเก็บไว้ในธนาคารเลือด
  สำหรับใช้แจกจ่ายให้แก่โรงพยาบาลภาครัฐในจังหวัดชลบุรีและจังหวัดใกล้เคียงที่มีความจำเป็นต้องใช้เลือด
  และผลิตภัณฑ์ของเลือด ซึ่งกิจกรรมนี้ได้เริ่มจัดขึ้นตั้งแต่ปี พ.ศ. 2553 ที่โรงพยาบาลเอกชล 1
  รวมทั้งสิ้นถึงปัจจุบันจัดขึ้นทั้งหมด 11 ครั้ง และปี พ.ศ. 2557 ที่โรงพยาบาลเอกชล 2
  รวมทั้งสิ้นถึงปัจจุบัน จัดขึ้นทั้งหมด 4 ครั้ง

3)  โครงการ “กระตุ้นฝันเยาวชนสู่อาชีพทางการแพทย์ เพื่อทดแทนคุณแผ่นดิน”

  เนื่องด้วยโรงพยาบาลเอกชลเป็นองค์กรที่รวบรวมอาชีพที่มีความหลากหลายทางด้านการแพทย์
  และด้านวิชาชีพอื่นๆ ซึ่งเป็นอาชีพที่อยู่ในอันดับต้นๆ ในความสนใจของเยาวชน อันได้แก่ แพทย์
  พยาบาล เภสัชกร นักเทคนิคการแพทย์ นักบัญชี นักโภชนาการ

  บริษัทฯ ได้เล็งเห็นความสำคัญของเยาวชนที่กำลังศึกษาอยู่ในระดับชั้นมัธยมศึกษาตอนปลาย
  ซึ่งถือเป็นช่วงหัวเลี้ยว หัวต่อ ในการตัดสินใจจะเลือกเรียนไปในทิศทางใด ดังนั้น
  เพื่อเป็นทางเลือกให้เยาวชนได้วางแผนในการศึกษาต่อไป บริษัทฯ จึงได้จัดโครงการ
  “กระตุ้นฝันเยาวชนสู่อาชีพทางการแพทย์ เพื่อทดแทนคุณแผ่นดิน”
  โดยมีเยาวชนจากโรงเรียนในจังหวัดชลบุรีเข้าร่วม

8.  การต่อต้านการทุจริตคอร์รัปชั่น

  บริษัทฯ ส่งเสริมให้มีระบบบริหารจัดการเพื่อดำเนินธุรกิจด้วยจริยธรรม ความซื่อสัตย์
  และมีความรับผิดชอบต่อสังคม โดยคณะกรรมการบริษัทได้เห็นชอบ
  ในนโยบายต่อต้านการทุจริตคอร์รัปชั่น
  และได้แสดงเจตนารมณ์ที่จะเป็นแนวร่วมปฏิบัติการต่อต้านทุจริต
  โดยวางแนวปฏิบัติเพื่อป้องกันและขจัดการทุจริต
  ซึ่งคณะกรรมการบริษัทได้มอบหมายให้คณะกรรมการตรวจสอบทำหน้าที่สอบทาน
  วางระบบที่เหมาะสมและมีประสิทธิผล ด้วยเห็นความสำคัญว่า
  เมื่อมีระบบที่ดีแล้วก็จะช่วยลดความเสี่ยงในกระบวนการปฏิบัติงาน, ค้นหาข้อพกพร่องได้ทันท่วงที
  และจัดโครงสร้างกำหนดระเบียบปฏิบัติให้มีความรัดกุมและป้องกันต่อต้านการทุจริต

โดยมีแนวปฏิบัติ ได้แก่

-   กำหนดนโยบายการป้องกัน และต่อต้านการทุจริตคอร์รัปชั่น
    จัดให้มีการประเมินความเสี่ยงในด้านต่างๆ สื่อสารให้บุคคลภายในบริษัทฯ
    และบุคคลภายนอกได้ทราบถึงข้อปฏิบัติ เพื่อแสดงความรับผิดชอบต่อสังคมอย่างมีคุณธรรม
    โดยวางนโยบายให้เจ้าหน้าที่ภายในองค์กรทำธุรกิจอย่างมีจริยธรรม คือ
    มีความซื่อสัตย์ทั้งต่อตนเองและผู้อื่น

-   มีการวางระเบียบปฏิบัติเพื่อควบคุม และป้องกันความเสี่ยงที่อาจเกิดขึ้น
    โดยมีระเบียบด้านการจัดซื้อจัดจ้าง, การเบิกจ่ายค่าใช้จ่าย และการจัดทำงบประมาณ,
    การกำหนดอำนาจอนุมัติในแต่ละระดับตามวงเงิน, การบริจาคเงินเพื่อสาธารณกุศล,
    การเลี้ยงรับรอง หรือให้ของขวัญ
    ซึ่งต้องมีการบันทึกเก็บข้อมูลเป็นหลักฐานเพื่อความโปร่งใสป้องกันการนำทรัพย์สินบริษัทฯ
    ไปใช้ในทางมิชอบ

-   สื่อสารนโยบายการป้องกัน การต่อต้านทุจริต ไปยังหน่วยงานต่างๆ ภายในบริษัทฯ
    ผ่านช่องทาง เช่น การอบรมพนักงาน, การปฐมนิเทศ, การประชุมระดับหัวหน้า,
    ตลอดจนสื่อสารผ่านทางระบบ Intranet, Web site ของบริษัทฯ
    โดยสนับสนุนการมีส่วนร่วมแก้ไขปัญหาทุจริตร่วมกัน
    และยืนยันในการปฏิเสธการใช้วิธีทุจริตคอร์รัปชั่นในการทำธุรกิจ

-   บริษัทฯ เปิดโอกาสให้มีช่องทางรายงานแจ้งเบาะแสการทุจริตคอร์รัปชั่น หากพบเห็นการฝ่าฝืน
    หรือการกระทำที่ผิดกฎหมาย ผิดจรรยาบรรณ หรือผิดนโยบายบริษัทฯ
    ซึ่งมีพฤติกรรมที่ส่อไปทางทุจริตคอร์รัปชั่น ทางบริษัทฯ จัดให้มีมาตรการคุ้มครอง
    ให้กับผู้ให้ความร่วมมือในการรายงานดังกล่าว และหาทางป้องกันความเสียหายให้กับผู้รายงาน
    หรือผู้ร้องเรียน

-   คณะกรรมการตรวจสอบ ได้ปฏิบัติหน้าที่ในการสอบทาน ตรวจสอบ กำหนดแผนงานประจำปี
    ให้บริษัทฯ มีการกำกับดูแลกิจการอย่างเพียงพอ สอดคล้องกับนโยบายที่กำหนดไว้

11. การควบคุมภายในและการบริหารจัดการความเสี่ยง

บริษัทฯ
ให้ความสำคัญต่อระบบการควบคุมภายในทั้งในระดับบริหารและระดับปฏิบัติงานที่มีประสิทธิภาพ
คณะกรรมการบริษัทฯ
ได้กำกับดูแลและมอบหมายให้คณะกรรมการตรวจสอบทำหน้าที่สอบทานให้บริษัทฯ
มีระบบที่เหมาะสมและมีประสิทธิผล เนื่องด้วยตระหนักว่า
ระบบที่ดีจะสามารถช่วยลดความเสี่ยงทางธุรกิจและความเสี่ยงในกระบวนการปฏิบัติงานให้อยู่ในระดับที่ยอมรับได้
และช่วยให้สามารถค้นพบข้อบกพร่องที่เกิดขึ้นได้ภายในเวลาที่เหมาะสม
อีกทั้งสามารถช่วยให้รายงานทางการเงินของบริษัทฯ ถูกต้องน่าเชื่อถือ
และช่วยให้การดำเนินงานของบริษัทฯ บรรลุเป้าหมายที่กำหนดไว้
อีกทั้งกำหนดกฎบัตรของคณะกรรมการตรวจสอบเป็นลายลักษณ์อักษร
เพื่อให้มีแนวทางการปฏิบัติงานที่ชัดเจน
โดยกฎบัตรดังกล่าวจะสอดคล้องกับหลักการกำกับดูแลกิจการที่ดีและข้อบังคับของตลาดหลักทรัพย์เรื่องคุณสมบัติและขอบเขตการดำเนินงานของคณะกรรมการตรวจสอบ

บริษัทฯ จัดตั้งแผนกตรวจสอบภายใน (Internal Audit)
เพื่อให้มั่นใจว่าการปฏิบัติงานหลักและกิจกรรมทางการเงินสำคัญของ บริษัทฯ
ได้ดำเนินการตามแนวทางที่กำหนดและมีประสิทธิภาพ
รวมถึงตรวจสอบการปฏิบัติตามกฎหมายและข้อกำหนดที่เกี่ยวข้องกับบริษัทฯ
และเพื่อให้ผู้ปฏิบัติหน้าที่ตรวจสอบภายในมีความเป็นอิสระ
สามารถทำหน้าที่ตรวจสอบและถ่วงดุลได้อย่างเต็มที่
คณะกรรมการตรวจสอบจึงกำหนดกฎบัตรของแผนกตรวจสอบภายใน
เพื่อให้ผู้ปฏิบัติงานทุกระดับมีความเข้าใจโดยสรุปเกี่ยวกับ วัตถุประสงค์ ขอบเขต อำนาจหน้าที่
และความรับผิดชอบของงานตรวจสอบภายในขององค์กร
รวมทั้งได้กำหนดให้มีการรายงานผลการตรวจสอบต่อคณะกรรมการตรวจสอบ
และประธานกรรมการบริหาร

บริษัทฯ ให้ความสำคัญต่อระบบความเสี่ยงในโรงพยาบาล
จึงได้แต่งตั้งคณะกรรมการบริหารความเสี่ยงในโรงพยาบาลขึ้น ทั้ง โรงพยาบาลเอกชล
และโรงพยาบาลเอกชล 2 ซึ่งคณะกรรมการดังกล่าวมีหน้าที่ ดังนี้

1.  กำหนดนโยบายบริหารความเสี่ยง ให้สอดคล้องกับแผนพัฒนาคุณภาพของโรงพยาบาล

2.  จัดทำแนวปฏิบัติหรือข้อกำหนดสำคัญ เพื่อป้องกัน/แก้ไข ความเสี่ยงในโรงพยาบาล

3.  ประสาน และรับทราบข้อมูลความเสี่ยงจากหน่วยงาน และโปรแกรมความเสี่ยงอื่นๆ

4.  ติดตามและประเมินผลของระบบบริหารความเสี่ยงของโรงพยาบาล

5.  ส่งรายงานสรุปภาพรวมความเสี่ยงด้านต่างๆ
    รวมถึงปัญหา/ข้อเสนอแนะการป้องกันความเสี่ยงแก่คณะกรรมการทีมนำระดับโรงพยาบาล

6.  รวบรวมวิเคราะห์แนวโน้มการเกิดความเสี่ยงแต่ละประเภทรายงานแก่คณะกรรมการบริหารโรงพยาบาล
    หรือหน่วยงานที่เกี่ยวข้องเพื่อนำไปจัดการ

7.  วางแผนแนวทางเยี่ยมสำรวจแผนกต่างๆ ในเรื่องความเสี่ยง

8.  ติดตามและวิเคราะห์ข้อมูลความเสี่ยงระดับต่างๆ ขององค์กร เพื่อการป้องกัน และ
    วางแผนการควบคุมเชิงระบบคุณภาพ

ในการประชุมคณะกรรมการบริษัทฯ ครั้งที่ 294 เมื่อวันที่ 23 ธันวาคม 2558 คณะกรรมการบริษัทฯ
ได้ประเมินระบบการควบคุมภายในจากแบบประเมินความเพียงพอของระบบการควบคุมภายในแล้ว
ซึ่งในการประชุมฯ ครั้งนี้ คณะกรรมการตรวจสอบเข้าร่วมประชุมฯ ทุกท่าน
สรุปได้ว่าจากการประเมินระบบการควบคุมภายในของบริษัทฯ ในด้านต่างๆ 5 ส่วนคือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และระบบการติดตาม ดังนี้

1.  องค์กรและสภาพแวดล้อม

บริษัทฯ ได้กำหนดวิสัยทัศน์ พันธกิจ และค่านิยมองค์กร ที่ชัดเจน
เพื่อขับเคลื่อนองค์กรให้เติบโตอย่างยั่งยืนและสร้างผลการดำเนินการที่เป็นเลิศ
รวมทั้งการกำหนดเป้าหมายและแผนกลยุทธ์ทั้งระยะสั้นและระยะยาวขององค์กรอย่างชัดเจน
และมีการให้ผลประโยชน์ตอบแทนแก่พนักงานตามความสามารถในการดำเนินงานให้บรรลุเป้าหมายนั้น
นอกจากนี้ ยังมีการจัดโครงสร้างองค์กร อย่างเหมาะสม
และมีการกำหนดขอบเขตอำนาจหน้าที่ความรับผิดชอบอย่างชัดเจน
ไว้ในกฎบัตรของคณะกรรมการแต่ละชุด
มีระเบียบวิธีปฏิบัติงานที่ช่วยให้การบริหารงานมีความรัดกุมและสามารถป้องกันการนำทรัพย์สินของบริษัทฯ
ไปใช้อย่างมิชอบได้
จากลักษณะขององค์กรดังกล่าวจึงถือได้ว่าบริษัทมีโครงสร้างองค์กรและสภาพแวดล้อมที่ดีซึ่งเป็นรากฐานที่สำคัญของระบบการควบคุมภายในที่มีประสิทธิผล

2.  การบริหารความเสี่ยง

  บริษัทฯ ได้ทำการประเมินปัจจัยความเสี่ยงในการประกอบธุรกิจอย่างสม่ำเสมอ ทั้งปัจจัยภายใน
  และปัจจัยภายนอก รวมถึงมีคณะกรรมการบริหารความเสี่ยงในโรงพยาบาล
  ซึ่งทำหน้าที่กำหนดนโยบายการบริหารความเสี่ยง ให้สอดคล้องกับแผนพัฒนาคุณภาพ
  จัดทำแนวปฏิบัติหรือข้อกำหนดสำคัญ เพื่อป้องกัน / แก้ไขความเสี่ยง ประสาน
  และรับทราบข้อมูลความเสี่ยงจากหน่วยงาน และโปรแกรมความเสี่ยงอื่นๆ
  แสดงภาพรวมของความเสี่ยงสำคัญทุกโปรแกรมที่เกี่ยวข้อง
  ติดตามประเมินผลของระบบบริหารความเสี่ยง
  รวบรวมวิเคราะห์แนวโน้มการเกิดความเสี่ยงแต่ละประเภทรายงานแก่คณะกรรมการบริหาร
  หรือหน่วยงานที่เกี่ยวข้องเพื่อนำไปจัดการ และติดตามและวิเคราะห์ข้อมูลความเสี่ยงระดับต่างๆ
  ขององค์กรเพื่อป้องกัน และวางแผนควบคุมในเชิงระบบคุณภาพ เป็นต้น
  ซึ่งปฏิบัติควบคู่ไปกับการพัฒนาคุณภาพตามมาตรฐานระดับสากล JCI
  และคุณภาพมาตรฐานระดับประเทศ HA
  โดยมีสถาบันรับรองคุณภาพเข้ามาตรวจติดตามอย่างต่อเนื่อง ดังนั้นจึงถือได้ว่า บริษัทฯ
  มีการบริหารจัดการความเสี่ยงที่มีประสิทธิผลเพียงพอที่จะช่วยลดความเสี่ยงในการดำเนินธุรกิจให้อยู่ในระดับที่ยอมรับได้

3.  การควบคุมการปฏิบัติงานของฝ่ายบริหาร

บริษัทฯ มีการกำหนดขอบเขต อำนาจหน้าที่และระดับการอนุมัติรายการ
และวงเงินอำนาจในการอนุมัติของฝ่ายบริหาร ไว้ในคู่มือขอบเขตอำนาจการอนุมัติวงเงิน
รวมถึงมีระเบียบและวิธีปฏิบัติกรณีเกิดความขัดแย้งทางผลประโยชน์ของกรรมการและผู้บริหารและพนักงานทุกระดับไว้อย่างชัดเจน
ในคู่มือจริยธรรมธุรกิจ
และยังมีการรายงานผลการดำเนินงานของฝ่ายบริหารต่อคณะกรรมการบริษัทฯ
เป็นวาระการประชุมอย่างสม่ำเสมอ โดยกำหนดไว้เป็นประจำทุก 2 เดือน

4. ระบบสารสนเทศและการสื่อสารข้อมูล

บริษัทฯ
มีการรายงานทางการเงินโดยใช้นโยบายบัญชีที่มีความเหมาะสมกับลักษณะการประกอบธุรกิจของบริษัทและเป็นไปตามหลักการบัญชีที่รับรองทั่วไป
นอกจากนี้ บริษัทฯ ยังมีการรายงานข้อมูลที่สำคัญต่างๆ
ต่อคณะกรรมการบริษัทอย่างเพียงพอต่อการตัดสินใจ
รวมถึงการจัดให้มีระบบสารสนเทศอย่างเพียงพอ และมีการควบคุมความปลอดภัยในการเข้าถึงข้อมูล
เพื่อรักษาความลับของลูกค้าตามคำประกาศสิทธิผู้ป่วย มีการจัดเก็บข้อมูลที่ดี ง่ายต่อการค้นหา
นอกจากนี้ยังจัดให้มีช่องทางการสื่อสารทั้งภายในและภายนอกองค์กรอย่างมีประสิทธิภาพ

5. ระบบการติดตาม

บริษัทฯ ได้จัดตั้งแผนกตรวจสอบภายในขององค์กร
โดยขึ้นตรงต่อคณะกรรมการตรวจสอบเพื่อให้ความเป็นอิสระในการปฏิบัติงาน โดยมีหน้าที่ตรวจสอบ
ประเมินผล และติดตามการดำเนินงานว่าสามารถบรรลุตามวัตถุประสงค์ขององค์กรที่กำหนดไว้
อย่างมีประสิทธิภาพและประสิทธิผล และประหยัด และรายงานผลต่อคณะกรรมการตรวจสอบ
ซึ่งจัดให้มีการประชุมเพื่อติดตามผล 2 ครั้ง / เดือน

ดังนั้น คณะกรรมการบริษัทฯ มีความเห็นว่า บริษัทฯ
มีระบบการควบคุมภายในในเรื่องการทำธุรกรรมกับผู้ถือหุ้นรายใหญ่ กรรมการ ผู้บริหาร
หรือผู้ที่เกี่ยวข้องกับบุคคลดังกล่าว อย่างเพียงพอแล้ว สำหรับการควบคุมภายในในหัวข้ออื่น
คณะกรรมการบริษัทฯ เห็นว่าบริษัทฯ มีการควบคุมภายในที่เพียงพอแล้วเช่นกัน

คณะกรรมการบริษัทฯ แต่งตั้ง นางสาวทวีพร แก้วไทรเลิศ
เป็นผู้ดำรงตำแหน่งหัวหน้าแผนกตรวจสอบภายในของบริษัทฯ

ทั้งนี้ คณะกรรมการตรวจสอบได้ให้ความเห็นเกี่ยวกับคุณสมบัติของหัวหน้าแผนกตรวจสอบภายใน คือ
เป็นผู้ที่มีความเหมาะสมที่จะปฏิบัติหน้าที่หัวหน้าแผนกตรวจสอบภายในได้อย่างมีประสิทธิภาพ
และการแต่งตั้ง ถอดถอน โยกย้าย และเลิกจ้างผู้ดำรงตำแหน่งหัวหน้าแผนกตรวจสอบภายใน
ต้องได้รับอนุมัติจากคณะกรรมการตรวจสอบ ตามกฎบัตรคณะกรรมการตรวจสอบของบริษัท
ซึ่งประกาศ ณ วันที่ 19 มิถุนายน 2556

12. รายการระหว่างกัน

1. ในระหว่างปี 2558 บริษัทฯ ไม่มีการทำรายการที่เกี่ยวโยงกัน/รายการระหว่างกัน
ตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทย

2. มาตรการและขั้นตอนในการอนุมัติการทำรายการระหว่างกัน

บริษัทฯ
มีมาตรการและขั้นตอนในการอนุมัติการทำรายการระหว่างกันตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
(กลต.) และข้อกำหนดของตลาดหลักทรัพย์แห่งประเทศไทย โดยรายการที่เกี่ยวโยงกัน
จะต้องได้รับความเห็นชอบจากคณะกรรมการบริษัทฯ และ/หรือที่ประชุมผู้ถือหุ้น
แล้วแต่กรณีตามข้อกำหนด

3. นโยบาย และแนวโน้มการทำรายการระหว่างกันในอนาคต

บริษัทฯ ปฏิบัติตามข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
และข้อกำหนดของตลาดหลักทรัพย์แห่งประเทศไทยอย่างเคร่งครัด
และดำเนินการด้วยความโปร่งใสตามนโยบายการกำกับดูแลกิจการที่ดีของบริษัทฯ